Диний эркинлик ва исломофобия. Багила Бухарбаева билан интервью - UzAnalytics\nМуаллиф: Зайнаб Муҳаммад Дўст, халқаро лойиҳалар бўйича муҳаррир\nБагила Бухарбаева – Associated Press ахборот агентлигининг Марказий Осиёдаги собиқ мухбири ва Пол Хлебников номидаги “Журналистикада жасорат” мукофоти лауреати. Унинг 2019 йилда Индиана университетида чоп этилган The Vanishing Generation: Faith and Uprising in Modern Uzbekistan китоби замонавий Ўзбекистонни ҳамда диний тикланиш ва радикаллашув жараёнларини тушуниш учун муҳим манба деб баҳоланди. Багила Бухарбаева CAAN сайтига берган интервьюсида СССР инқирозга юз тутгандан сўнг Ўзбекистоннинг ислом динига “қайтиши” бетартиб, аралаш-қуралаш ва “жиззаки жараён” экани, “у ёки бу даражадаги тинч шароитда радикализм билан зўравонлик ҳар доим бир ҳовуч кишиларнинг танлови бўлиши” ҳақида ҳикоя қилади.\n– Китобингиз “The Vanishing Generation: Faith and Uprising in Modern Uzbekistan” − “Йўқолиб бораётган авлод: Замонавий Ўзбекистондаги эътиқод ва исён” деб номланади. У нима ҳақда ўзи?\n– Китоб СССР тарқаб кетгандан сўнг Ўзбекистонда рўй берган “диний тикланиш”ни англаб етишга уриниш ва ўша “қайта исломлашув” тўлқини тафсилотларини кўрсатиб беришдир.\nШартли қилиб айтганда, Горбачёвнинг қайта қуриши даврида ва Ўзбекистон мустақиллигининг дастлабки йилларида пайдо бўлган сиёсий-мафкуравий эркинликнинг кичик дарчаси орқали фаол “исломга қайтиш” рўй берган эди. Ислом Каримов ўша дарчани тез ёпиб қўйди ва бу нафақат дин эркинлигига, қолаверса, барча бошқа сиёсий ва фуқаролик эркинликлари ва ҳуқуқига ҳам тегишли бўлган. Иттифоқ тарқаб кетгандан сўнг имкон туғилгач, кўпроқ диний эркинлик талаб қила, ислом таълимотларини ўргана ва уларга амал қила бошлаган кишилар асосий таҳдид деб қабул қилинган. Мамлакат бошқарувининг дастлабки 26 йилининг сўнгги 20 йили ортиқча диндорликда (расман “диний экстремизм”да) гумон қилинган кишиларни тутиш ва қамоққа тиқиш бўйича тинимсиз кампанияга айланиб кетган эди. Улар терроризмда, конституцияга зид фаолият билан шуғулланишда, ислом давлати барпо этиш режасини тузишда айбланган.\n“Ислом тикланиши” ҳақида шуни айтиш мумкинки, у мустамлакчиликдан сўнгги ҳиссиётлар, совет мафкурасидан қутулиш ҳамда ўзининг маданий ва маънавий йўналишларини тиклаш истаги ҳаракатлантириб турган табиий жараёни бўлган. Ҳали советлар давридаёқ Ўзбекистонда, Марказий Осиёда норасмий ва диссидентлик ислом дини, диний мактабларнинг яширин тизими мавжуд бўлган, бироқ умумий миқёсда олганда, диний билимларнинг авлоддан-авлодга ўтиши узилиб қолган, мусулмон дунёсининг ислом дини амалиёти атрофидаги барча фикрий, ғоявий, сиёсий жараёнлар юзасидан эркин, очиқ мунозаралар ва уларни тушуниб олиш йўқ эди. СССР инқирозга юз тутгандан сўнг Ўзбекистоннинг ислом динига “қайтиши” бетартиб, аралаш-қуралаш ва “жиззаки жараён” бўлган эди.\nСовет мафкурасидан қутулиш ҳамма яхшироқ бир нарсани онгли равишда танлашга тайёр эканини ва бу уларнинг қўлидан келишини англатмас, иттифоқ ташқарисидаги олам турли-туман мафкуралар билан тўлиб-тошган, аммо уларни ҳар бири ўзига хос тарзда чекланган эди. Ўзбекистон ва бошқа постсовет мамлакатларидаги аҳолининг мутлақ кўпчилиги энди “тўғри” исломга эътиқод қилишни ва ҳақиқий мусулмон бўлишни истаган, бироқ улар ислом ҳам бошқа ҳар қандай диний тизим ва мафкура каби бир-бири билан рақобатлашаётган турли мактабларга бўлиниб кетгани ва ҳамма “ўзининг” ислом динини тўғри ва ҳақиқий деб билиши, уларнинг бошқаларга тоқатсиз (“кофирлар”га қарши қуролли курашишга тайёр) радикал секталари ва ҳк. ҳақида ҳеч қандай тасаввурга эга эмас эди. Бундан ташқари, эндигина совет изоляциясидан чиққан аксарият ўзбеклар турли ислом мамлакатларида сиёсий нуқтаи назардан рўй бераётган воқеаларни, ислом дини Яқин Шарқда, ва Ўзбекистоннинг шундоққина биқинида бўлган Афғонистонда геосиёсий ўйинларда қурол бўлаётганини қайдан ҳам билар ва тушуниб етар эди?\nШу тариқа онгли ва теран қидирув натижасида руҳий юксалишнинг тикланиши эмас, ширинлик ейиш тақиқидан сўнгги болаларга хос эйфория – кайфият кўтаринкилиги юзага келди.\nРадикал таълимотларга қизиққанлар ҳам бўлди, лекин бундай кишилар камчилик эди, уларни оммавий қатағонларсиз ҳам зарарсизлантириш ва устидан назорат ўрнатишнинг иложи бор эди.\nТаассуфки, “АҚШнинг терроризмга қарши глобал уруши” деб аталувчи ва 2001 йилда бошланган кампанияси бунга йўл очиб берди. Бу кампания бутун дунёда исломофобия – исломдан қўрқиш кучайишига хизмат қилди, ислом динини “олабўжи”га айлантирди, шу билан бирга, дунёда авж олиб кетган зўравонлик билан боғлиқ турли муаммоларнинг ҳақиқий сабабларини аниқлашга халақит берди.\n– Сиз мусулмонлар азият чеккан конун бузилиш ҳолатлари ва адолатсизликларни қайд этиб ўтдингиз. Ислом Каримов ўлимидан сўнг давлат ушбу масалага ёндашувини юмшатган кўринади. “Қора рўйхатлар” деб аталувчи нарсалар йўқотилганини, маҳбусларнинг озодликка чиқарилганини ва машъум “Жаслиқ” қамоқхонаси ёпилганини эсга олайлик. Сиз бу фикрга қанчалик қўшиласиз?\n– Ҳа, Шавкат Мирзиёев ҳукумати Ислом Каримов амалга оширган миқёсда диндорларни таъқиб қилишни тўхтатди, деб айтиш мумкин. Бундан ташқари, у қора рўйхатларни бекор қилди, собиқ президент вақтида қамоққа ташланган кўплаб маҳбусларни афв этди, Қорақалпоғистондаги асосан диндорларни қамашга мўлжалланган ва шароити оғир бўлган “Жаслиқ” қамоқхонасини ёпди.\nШахсан мен учун Ўзбекистон ҳукуматининг ҳозирги кунда ҳалок бўлган ёки Сурияда қочқинлар лагерлари – жамлоқларида бўлиб турган асир ўзбек жиҳодчиларининг аёллари ва фарзандларини ватанга қайтариш борасидаги ишлари оммавий қатағонлар қайтмаслигининг умидли аломатларидан бўлиб кўринади. Бу инсонпарварлик ва рамзий белги бўлиб, муроса даври келганини ҳамда аввалги зўравонликларнинг тугаганини англатади. Ўша қатағонлар ватандошлар нималарни ўйлаётгани сабабларини ахтариб топиш, муаммоларни ҳал этишни таҳдидларга зўравонлик орқали эмас, етти ўлчаб, бир кесиш ёрдамида жавоб қайтаришга интилиш йўқлиги сабаб юз берган эди.\n– Турли манбалар Ўзбекистонда ислом амалларини бажармоқчи бўлган кишилар кўпайиб бораётганини кўрсатмоқда. Шу гап тўғрими ёки буни ошкоралик ва одамлар ўша кайфиятини баралла айтаётгани билан изоҳласа бўладими? Умуман олганда, динга қайтадан уйғонган қизиқишнинг “яхши” ва “ёмон” томонлари нимада?\n– Мабодо сиз айтаётган маълумотлар бўлса, уларни осон тушунтириш мумкин. Одамга ҳаётида қандайдир улги оладиган нарса бўлиши, зўравонлик ва адолатсизлик тўла дунёда ким экани, қаердан ва нима учун келиб чиққани ва қандай яшаши кераклиги тўғрисидаги саволларга жавоб олиши керак. Кимнингдир шахсий ва маънавий изланишларга уқуви, қобилияти бор, бироқ аксарият кишиларнинг устозга, тайёр тизимга, аниқ ёзиб қўйилган қоидаларга, изчил ваъзларга ва маросимларга муҳтожлиги бор.\nСовет Иттифоқида ҳамма саволларга жавоб берадиган мавкура мавжуд эди – ҳамма “совет фуқаролари, эксплуатцияга – бир кишининг бошқа кишилариннг меҳнатидан фойда олишига мўлжалланган капитализмга қарши турувчи коммунизм (“адолатли” жамият) қурувчилари” бўлган. Шу билан бирга, совет ҳукумати ватандошларининг йўргакдан бошлаб барча эҳтиёжларини (ўртача миқдорда): болалар боғчасидан жой ажратиш, мактаб, ундан кейинги таълим, иш, пенсия, тиббий хизмат ва ҳк.ни қондириш билан ҳам шуғулланган. Ватандошлар бунинг эвазига кўп эркинликлари, жумладан, эркин фикрлашдан ҳам воз кечиши керак эди. Яъниким, ҳар томонлама “васийлик” бўлган – ҳаётий эҳтиёжлар қондирилган ва ақлли кишилар назорат қилиб турилган.\nИнқирозга юз тутган совет мафкураси ўрнини бошқалари эгаллашини муқаррар эди. Марказий Осиёнинг ислом динига қайтиши – табиий жараён ва бундан чўчимаслик керак. Минтақа мамлакатларидаги кишилар, худди собиқ иттифоқ давридагидек, дунёга ҳам, ўзига ҳам совет мафкураси кўзи билан қарашга ўрганиб қолган, энди эса кўпчилик ўзига ва муаммоларга тўлиб-тошган ташқи дунёга “ғарб дунёси” кўзи билан қарашга ҳаракат қилмоқда. Ваҳоланки, ислом Россияга ҳам, Ғарбга ҳам бегона диндир. Ислом динига ўшаларнинг кўзи билан қарайдиган бўлсак, ўзимизнинг маълум қисмимизни рад этган бўламиз. Ислом дунёсининг ҳам, Ғарбнинг ҳам ўтмиш ва ҳозирги кунида кўп “ёмон” жиҳатлар бор.\nИттифоқ пароканда бўлиши биланоқ “исломлашув” портлаши рўй берди, бундан ҳамманинг ҳукуматларнинг ҳам, оддий ватандошларнинг ҳам “оғзи куйди”, ҳозир ҳам шу жараён, албатта, олдингидай, шов-шув билан бўлмаса-да, бир текис давом этмоқда.\nНазаримда, буни яхши ҳам, ёмон ҳам ўйлаш керак эмас. Баҳо бераётганда холисроқ бўлишимиз учун нималар ва нима сабабдан рўй бераётганини тушунишга ҳаркат қилишимиз лозим.\nИслом дини маданиятимизнинг бир бўлаги эканини, ватандошларишимизнинг бир қисми унга ва унинг амалларини бажаришга интилаётганини ва уларнинг бунга тўла ҳаққи бор эканини, айни чоқда бошқаларнинг ўша амалларни бажармасликка тўла ҳаққи бор эканини ҳам воқелик сифатида тан олишимиз шарт.\nАлбатта, биз энди совет изоляциясида эмасмиз ва ислом дини ичидаги турли оқимлар, жумладан, зўрвонликни оқлаш учун диндан фойдаланаётган исломий таълимотлар таъсирига очиқмиз. Лекин бу – ислом динининг эмас, умуман олганда, муайян одамнинг муаммосидир. Биз, одамлар ҳар қандай ғояни абсурд ва фанатизмгача олиб боришга, сўнгра ўша ғоялар ҳаққи бир-биримизни ўлдиришга устамиз (тарихда бунга мисоллар жуда кўп – фашизм ҳам, большевизм ҳам, салб юришлари ҳам, аксарият урушлар ҳам шулар сирасида).\nШунинг учун, назаримда, исломни аллақандай таҳдид деб билишдан тийилишимиз керак. Масалан, Туркияда ислом динининг жамиятда мавжудлиги шундоқ кўзга ташланиб туради ва баҳс талаб қилмайди, лекин бу мамлакатда иқтисодиёт ҳам, илм-фан ҳам, таълим ҳам, дунёвий маданият ҳам ривожланишига халал бермайди.\nМен Марказий Осиё минтақасига диний радикализм жиддий таҳдид соляпти, деб ўйламайман. Ислом анъаналари тарихий жиҳатдан кучлироқ бўлгани учун энг кўп муаммога эга бўлган Ўзбекистонда меҳнат қилиш ёшидаги аҳолининг таққослаб бўлмас даражадаги кўпчилиги (улар диний радикаллашув маъносида энг таъсирга кўп берилувчи кишилар ҳисобланади) қуролли жиҳод учун Афғонистон ёки Яқин Шарққа эмас, ишлаб пул топиш учун Россияга йўл олган эди. У ёки бу даражадаги тинчлик шароитида радикализм ва зўравонлик ҳар доим бир ҳовучгина кишиларнинг танлови бўлади.\nМинтақа ҳукуматлари ватандошларининг ижтимоий ва иқтисодий хавфсизлигини ошириш, уларга қандайдир ахлоқий ва маънавий ориентир – мўлжал таклиф этиш, яъни дунёвий сиёсий тизим ва дунёвий ҳукумат адолатли бўлиши мумкинлигини кўрсатиб бериш билан диний ёки бошқа ҳар қандай радикаллашув таҳдидини анча-мунча камайтириши мумкин эди.\n– Буни чегарадош мамлакатларидаги вазият билан қандай таққосласа бўлади?\n– Мустақилликка эришилгандан сўнг ҳамма нарса маълум сценарий бўйича ривожланган Туркманистонни ҳисобга олмаса, Марказий Осиёнинг барча мамлакатлари “қайта исломлашув” жараёнидан ўтди ва ўтишда давом этмоқда. Қайта исломлашувнинг энг илк радикал тўлқини Тожикистонда пайдо бўлган, минтақалардаги кланларнинг ҳокимият учун кураши фуқаролар урушига айланиб кетган, яъни исломлашув умумий зўравонлик шароитида рўй берган эди. Уруш 1997 йилда тугагандан сўнг исломий кучлар коалицон ҳукумат таркибига кирди. Бироқ президент Имомали Раҳмон аста-секин радикал кучларни сиёсат майдонидан сиқиб чиқарди.\nҚирғизистондаги вазият шуниси билан қизиқки, ушбу мамлакатда ватандошларнинг фикрлаши устидан давлат назорати минтақада энг юмшоқ экани бир қарашда “диний радикаллар”га тўлиқ эркинлик берадигандай эди. Аммо биз 30 йилдан бери кескин ва фаол сиёсий курашни кузатяпмиз, бироқ у “исломчилар” билан дунёвий кучлар ўртасида эмас, минтақалардаги кланлар орасида кечмоқда.\nҚозоғистонда сиёсий эркинликлар кам, лекин ушбу мамлакат исломга, жумладан, унинг консерватив шаклларини (энг муҳими, тинч шакллларини) қабул қилаётган кишиларга нисбатан “давлат террори” уюштирмай туриб, диний экстремизм масаласини ҳал этиш йўлида яхши намуна бўлаётганини кўриш мумкин. Қозоғистон махсус хизматлари радикал уяларни ва ўқитувчиларни аниқлашда аниқроқ ва жойига бориб ҳаракат қилмоқда. Аммо қонунбузарликлар ва “таёқни керагидан ортиқ эгиб юбориш” ҳоллари (яъни у ёки бу кишиларни аллақандай постларни ижтимоий тармоқларда кўчириб босгани учун таъқиб қилишдек ҳолатлар) ҳам учраб турибди. Лекин бунинг олдини олиш мақсадида аксилтарғиботдан фойдаланилмоқда, муаммо омма кўз ўнгида муҳокама қилинмоқда, дин бўйича экспертлар, тарихчилар, маданиятшунослар қозоқ миллатига мансублик ва анъаналардан воз кечмай туриб, қай тарзда мусулмон бўлиш мумкинлигини ишонарли тарзда тушунтириб бермоқда. Масалан, салафийлик оқими[га қарши кураш] айнан шуни талаб қилади, яъни жамиятда ўзига нима керагу нима фойдали, нима зарар эканини тушунишга уриниш бўлаётгани сезилади.\nБизнинг ўз-ўзимизни сақлаб қолишга оид генетик, маданий механизмларимизни, жамиятимизнинг ҳатто соғлом фикрлаш даражасида ҳақиқий эътиқодни турли сохта нарсалардан фарқлай билиш қобилиятини менсимаслик мумкин эмас.\nЯна шуни ҳам унутмаслик керакки, энди ташқи дунёга ҳам, ғоя ва ғоявий қарама-қаршиликлар нуқтаи назаридан унда мавжуд барча нарсаларга очиқмиз. Яна бир эътибордан қочириб бўлмайдиган нарса минтақа аҳолисининг баъзи вакиллари кўроқ диндор бўлса, кўпчилиги умуминсоний қадриятларга асосланган дунёвийлик йўлини танламоқда. Муҳими, ҳар доим танлаш эркинлиги бўлиши лозим.\n– Сиз китобингиз сўзбошисида исломофобия ҳақида ёзасиз. Бугун биз гўё мусулмонлар қўрқинчли мавзу бўлмай қолган даврда яшаётгандаймиз. Баҳорда британиялик комик Набил Абдулрашид Ковид-19 вируси “биринчи рақамли таҳдид сифатидаги ўрнимизни эгаллаб олгани”ни ҳазил қилиб айтган эди. Бу масалада фикрингиз қандай?\n– Ковид-19 бош таҳдид сифатида ғарб жамиятларида “радикал ислом”нинг ўрнини эгаллашига ва бу исломофобия камайишига олиб келишига, тўғриси, ишонмайман.\nИсломофобия чуқур илдиз отган бидъатга асосланади, унинг илдизлари ирқчиликка, дунёнинг “маданиятли” ва “маданиятсиз” (ваҳший), “ривожланган” ва “ривожланмаган” (қолоқ) сингари камситувчи бўлинишига бориб тақалади.\nҒарб жамияти учун ёки шартли тарзда айтганда, бутун христиан ва постхристиан олами учун “мусулмон киши” содир этган зўравонлик амали оқтанли киши содир этган зўравонлик амалидан кўра қўрқинчлироқ туюлади.\nАҚШда ҳар йили қора танли ватандошлар полиция қўлидан, юзлаб кишилар, жумладан, болалар эса ўқув юртларидаги ўққа тутишлардан нобуд бўлади, лекин ҳеч ким, дейлик, кўпчилик ўқийдиган ва ишонадиган ахборот воситалари, исломга нисбатан йўл тутилаётганига ўхшаб, бутун Америка жамияти устидан ҳукм чиқармайди. АҚШ билан қолган Ғарб дунёсининг “ислом терроризми”га қарши кураши давомида Яқин Шарқда ва Афғонистонда юз минглаб кишилар ҳалок бўлди ҳамда бу қотилликлар энг нозик, самарали ва “илғор” қуроллар ёрдамида содир этилмоқда, лекин Ғарб ахборот воситалари бу ҳақда гапиришни хушламайди.\nЭнди кўряпмизки, Муҳаммад пайғамбарни карикатура қилган ўқитувчининг ўлимига жавобан Франция президенти Эммануэл Макрон ислом инқирозга юз тутаётганини иддао қилди. Бу мусулмонларга қарши ирқий ва диний стереотиплар – қотиб қолган қарашлар ва бидъатни кучайтириб юборишдан бошқасига ярамайдиган калбатин позициядир.\nҚотилликка қўл ураётган киши ҳар қандай диндан узоқ бўлган одам эканини, ҳатто у бу ишни ислом номидан қилганини айтиб турган тақдирда ҳам, уни ислом дини вакил деб қараш нораволигини тушуниб олиш керак.\nУмумун олганда, карикатура билан боғлиқ воқеада (бу ҳол шахсий фожиаси бўлган муайян иштирокчиларни эътибордан соқит қиладиган бўлсак) иккала томон ҳам ўзининг қадриятларини мутаассибларча ҳимоя қилмоқда. Бир томон сўз эркинлигини, бошқа тараф эса эътиқодини мутлақлаштирмоқда. Модомики, сўз эркинлиги Европа учун муқаддас экан, нима учун Ҳолокостни рад этиш, Гитлерни улуғлаш, жинсий мойиллиги бошқача бўлган камсонли жамоатлар устидан кулиш ёки камситишни қонун йўли билан тақиқлаш мумкин эмас? Ахир, бу беадаблик ва маданиятсизлик-ку.\nДин йўлдаги “қотиллик”ка келсак, шуни айтиш мумкинки, одам зўравонликка мойил бўлса, унинг “дини” ҳам зўравонликка даъват қилади. “Жиҳод” мафкураси зўравонликни қулай тарзда оқлайди, боз устига, у “Аллоҳ номидан” зўравонлик қилсанг, қаҳрамон бўласан, шаҳид бўласан ва жаннатга чипта оласан, деб миясига қуяди. Бундай киши шу зайлдаги тарғиботнинг таъсирига тушмаганда ҳам, бошқа сабабларга кўра, дейлик, барибир хотини, бошқа қариндошлари ва бегоналарга нисбатан зўравонлик қилиши эҳтимолдан холи эмас.


Махсус комиссия: Германия билан авиарейсларни тўхтатиш бўйича жорий этилган чеклов бекор қилинди - YANGILIK .RU yangilik.ru\nШу муносабат билан Республика махсус комиссиясининг йиғилишида мамлакатимизда барқарор эпидемиологик вазиятни сақлаб қолиш мақсадида коронавирус инфекциясига қарши эмлаш бўйича амалга оширилаётган ишлар муҳокама қилинди.\nСанитария-эпидемиологик осойишталик ва жамоат саломатлиги хизмати раҳбари Б.Юсупалиевнинг Ўзбекистон делегациясининг Россия Федерациясининг “Sputnik V” коронавирус вакцинасини ўрганиш юзасидан ушбу мамлакатга ташрифи натижалари бўйича ҳисоботи эшитилди.\nУнда “Sputnik V” вакцинаси учинчи босқич клиник синовлари якунига етказилганлиги ҳамда Россия Федерациясида рўйхатдан ўтказилганлиги, шунингдек, ушбу вакцинани Ўзбекистонда сертификатлаштириш ва рўйхатдан ўтказиш бўйича таклифлар келиб тушганлиги таъкидланди.\n📌65 ёшдан ошган қариялар ва кексалар;\n📌сурункали касалликлари бор шахслар;\n📌мактаб ва мактабгача таълим ташкилотлари ҳамда олий таълим муассасалари ходимлари;\n📌аҳоли билан бевосита мулоқотга киришадиган ҳуқуқни муҳофаза қилувчи органлар ходимлари.\nШу билан бирга Республика махсус комиссиясининг 2020 йил 21 декабрдаги қарорига мувофиқ Германия билан авиарейсларни (кириш, чиқиш ва транзит рейслар орқали республикага кириш) тўхтатиш бўйича жорий этилган чеклов бекор қилинди.\nАгар ҳафта ўртасида бирорта вазирни пойтахтда кўрсам, ишдан оламан – Шавкат Мирзиёев


Мини-футбол бўйича ДХХ Раиси кубоги ўтказилмоқда » "Kattaqo'rgon haqiqati" газетаси\nSport / Tumanda bugun 11-июн, 16:24 65 0\nЁшлар қудратли давлатимизнинг эртанги куни, янги Ўзбекистонимизнинг пойдевори саналади.\nЗеро, уларнинг соғлом ва комил инсон бўлиб вояга етишлари мамлакат истиқболини белгилаб беради.\nШу маънода, бугунги кунда Ўзбекистон Республикаси Президенти Ш.М.Мирзиёев ташаббуси билан илгари сурилаётган ёшларга оид давлат сиёсатини ҳаётга жорий этишда Давлат хавфсизлик хизмати ҳам ўзининг сезиларли ҳиссасини қўшиб келмоқда.\nХусусан, жорий йилнинг апрель ойидан бошлаб, юртимизнинг ҳар бир гўшасида мини-футбол бўйича ДХХнинг Қорақалпоғистон Республикаси, вилоятлар ҳамда Тошкент шаҳар бошқармалари бошлиқлари кубоги ўтказилди.\nТуман, шаҳар ҳамда вилоят босқичларида ғолибликни қўлга киритган энг кучли 14 та жамоа 12-15 июнь кунлари пойтахтимиздаги “Бунёдкор” стадионида ДХХ Раиси кубоги учун ўзаро куч синашади.\nБиринчи ўринни эгаллаган жамоага улар истиқомат қиладиган туманда мини-футбол майдони, иккинчи ва учинчи ўринларни қўлга киритган жамоаларга эса улар яшайдиган туманларда “Workout” майдончалари қуриб берилади.\nШунингдек, “Энг яхши ўйинчи”, “Энг яхши тўп урар”, “Энг яхши дарвозабон” ва “Энг яхши мураббий” номинациялари бўйича ғолиблар ҳам аниқланади.\n“Соғлом ёшлар - янги Ўзбекистон келажаги” шиори остида ўтказилаётган ушбу мусобақалар ёшларимизнинг ўз иқтидорларини намойиш этишлари учун яна бир имконият саналади.\nТаъкидлаш лозимки, ДХХ Раиси кубогини ўтказишдан кўзланган мақсад ёшлар орасида спортни оммалаштириш ва соғлом турмуш тарзини тарғиб қилиш, шунингдек, уларни ватанга садоқат руҳида тарбиялашдан иборатдир.


Ғарб ва унинг малайлари аёл кишини камситмоқда - | Hizb-Uzbekiston.info\nHome›ХАБАР ВА ИЗОҲ›Ғарб ва унинг малайлари аёл кишини камситмоқда\nҒарб ва унинг малайлари аёл кишини камситмоқда\nҒарб ва унинг малайлари аёл кишини камситмоқда ва мусулмонлар орасига бузуқчилик олиб кирмоқда\nФаластинлик ҳуқуқ ҳимоячиси Ясмина Мажалли Фаластин кўчаларида таъқибга учраганлар муаммосига эътибор қаратиш мақсадида Рамоллоҳда техник лойиҳа бошлади. Ясмина фаластинлик аёлларни таъқиб қилиниш хавфидан ва Фаластин жамияти учун ушбу ҳолатни оқибатларидан хабардорликни ошириш учун техник лойиҳаси доирасида таъқибга учраган аёллар сўзларини тинглаган ва тўплаган. Бу лойиҳа “ВВС” каналида намойиш қилинадиган аёллар ютуқлари ва тарихи ҳақида сўзловчи “100 аёл” дастури доирасида амалга оширилди («BBC Arabic»).\nИзоҳ: Бу лойиҳа Тунис ва Мисрда бўлганидек, аёлларни қандайдир йўл билан қўллаб-қувватлашга қаратилмагани аниқ, балки у муслималар ва мусулмонларни алдаш учун хизмат қилади.\nБундай лойиҳалар ортида турганлар – Ғарб ва унинг ОАВ, институтлари томонидан сахийларча қўллаб-қувватлови билан – аёлларни жамоат жойларида ўзига ёққан кийимни кийишга, аёллар ва эркаклар ажратилмайдиган жойларга боришга, шунингдек либослари билан бегона эркакларни диққатини ўзига қаратишга ҳуқуқи борлиги тўғрисидаги фикрларни сингдирадилар. Улар муслима аёлларга қизиқтириш, эътиборни тортиш ва эркакларни шаҳватини қўзғотиш услубларини ўргатадилар. Ғарб бу лойиҳалар воситасида аёллар онгига Аллоҳга итоатсизлик қилиш ва ғарбнинг “эркинлик” принципларига мос келадиган аҳлоқсизликлар қилишни сингдиради, бу принциплар майлларни бўш қўйишга ва асосий мақсади ўзининг бузуқ майлларини қондириш бўлган одамлардан иборат жамиятга айлантиришга асосланади.\nБу лойиҳаларга жавобгар шахслар ғарб либерализми ғояларини сингдирмоқдалар. Бироқ Ғарбнинг барча халқлари ўз ҳудудларида аҳлоқий таназзулга ва аёлларга қарши жиноятчиликнинг ўсишига гувоҳ бўлмоқдалар. Агар уларни чиндан ҳам аёллар фаровонлиги безовта қилаётган бўлса, Ғарб мафкурасига кўра баҳоланадиган ғарб жамиятидаги аёллар мавқеига назар солсинлар.\nУларнинг ахлоқсизликни ёйишга уринишлари орасидаги жирканч услубларидан бири – бир-бирига алоқаси бўлмаган хос ҳолатларни умумий ва мусулмонлар томонидан қабул қилинган нарсага айлантиришдир. Шундай қилиб, улар Ислом оламида муслима аёлларнинг ярми зўравонликларга учраётганини таъкидламоқдалар! Мусулмонларни билувчи ва тушунувчилар бунда ёлғон ва макрни ҳис қилмоқдалар. Лекин душманлар мусулмонларни ахлоқсиз халқ қилиш учун уларнинг орасида бузуқчиликни ёйишга шошилмоқдалар.\nБуюк Ислом дини ҳаётнинг барча соҳаларини, шу жумладан ижтимоий соҳани ҳам бенуқсон тартибга солади. Бу дин аёлни асраб-авайлайди ва унга ўзига хос мавқе ажратган. У эркак шаҳватини қондирувчи буюмдан (Ғарбда бўлаётганидек) она, хонадон бекаси ва Аллоҳга итоат қилишда умр йўлдош даражасига кўтаради. Ислом аёлга бадани, кўркамлиги ва ташқи кўринишидан қатъий назар, эркак қандай қадрланса шундай муносабатда бўлди. Ислом аёлнинг эркак билан она, рафиқа ва сингил сифатида бир-биридан ўрганиб, бир-бирига ишониб, ғамхўрлик қилиб, иффат, одоб ва ўзаро ёрдам муҳитида яшашни талаб қилди.\n«Албатта, иймон келтирган кишилар ўртасида бузуқликлар ёйилишини истайдиган кимсалар учун дунёда ҳам, охиратда ҳам аламли азоб бордир. Аллоҳ билур, сизлар билмассиз.» (24:19).\nБахир Солих, Фаластин\n1 Сафар, 1439 ҳ.й.\nХартумда Ҳизб ут-Таҳрир ўтказган «Тинч йўл билан даъватватни ёювчиларга қарши қўлланаётган зўравон чоралар»\nРоҳинья мусулмонлари бутпарастлар болғаси ва мусулмон ҳокимлар сандони орасида қолмоқдалар\nУялмасанг, истаганингни гапиравер


ЎзА - Бежирим пойабзаллар\n19.04.2017 16:52 Чоп этиш версияси\nПрезидентимиз раҳнамолигида мамлакатимиз саноат салоҳиятини янада юксалтириш, сифатли ва рақобатбардош маҳсулотлар ишлаб чиқаришни кенгайтиришга қаратилаётган алоҳида эътибор самарасида жойларда тайёр маҳсулот ишлаб чиқарувчи корхоналар йилдан-йилга ортмоқда. Хусусан, чарм-пойабзал саноати ҳам тобора ривожланаётир.\nХалқимизда “Дўст бошга, душман оёққа қарайди”, деган мақол бор. Шу маънода Биринчи Президентимиз Ислом Каримов раҳнамолигида амалга оширилган ва Президентимиз Шавкат Мирзиёев томонидан изчил давом эттирилаётган иқтисодий ислоҳотлар самарасида бугун халқимиз дўсту душман олдида мағрур турадиган даражага етгани бор гап. Гап пойабзал ҳақида борар экан, бугун Ўзбекистон бундай маҳсулот ишлаб чиқариш бўйича ўз мавқеини топгани, сифатли чарм-пойабзал ва бошқа оёқ кийимларни четдан сотиб олишни қисқартириб, ташқи бозорга чиқариш салоҳиятига эга бўлгани ҳар биримизга ифтихор бағишлайди.\nБир замонлар айрим вилоятлардаги бир-икки фабрика, маиший хизмат кўрсатиш уйлари қошидаги “косибхона”ларни демаса, Тошкентда биттагина пойабзал фабрикаси бўларди. Бугун Наманган вилоятининг ўзида саноат ишлаб чиқаришининг бу йўналишида масъулияти чекланган жамият шаклидаги “Дамбоғ пойабзал савдо”, “Файз пойабзал савдо”, “Дипломат классик савдо” сингари 10 га яқин корхоналар ва 100 дан зиёд хусусий тадбиркорлик субъектлари фаолият кўрсатаётир. Мазкур корхоналар томонидан импорт ўрнини босувчи, юқори сифатли, хушбичим оёқ кийимлар ишлаб чиқарилаётир.\nПрезидентимиз Шавкат Мирзиёевнинг 2016 йил 15 сентябрдаги “2016-2020 йилларда чарм-пойабзал саноатини янада ривожлантириш чора-тадбирлари дастури тўғрисида”ги қарори бу борада муҳим дастуриламал бўлмоқда.\nНаманган шаҳрида фаолият кўрсатаётган “Diplomat poyabzal sanoat savdo” масъулияти чекланган жамияти ҳам барқарор ривожланаётган корхоналар сирасига киради. Тадбиркор Аҳмаджон Ҳожимирзаев ташаббуси ва таъсисчилар томонидан шакллантирилган 120 миллион сўмдан зиёд низом жамғармаси билан 2010 йилда ташкил этилган мазкур корхонага бир вақтлар Дамбоғ маҳалласи гузаридаги мўъжазгина хонада, оддий қўл меҳнати билан оёқ кийимларни таъмирлайдиган косибчилик устахонаси асос бўлган, десак хато бўлмайди. У ерда Аҳмаджоннинг укаси Носиржон Ҳожимирзаев ҳусусий тадбиркор мақомида ҳунармандлик қилар эди. Кичик бизнес ва хусусий тадбиркорлик фаолияти ҳар томонлама қўллаб-қувватланаётгани, импорт ўрнини босувчи ва экспортбоп маҳсулотлар ишлаб чиқаришни рағбатлантириш йўлида яратилаётган кенг имконият ва имтиёзлардан руҳланган Носиржон 2008 йилда “Дамбоғ пойабзал савдо” корхонасини ташкил қилган эди. Қисқа вақт мобайнида мазкур корхона сифатли маҳсулотлари билан мамлакатимиз бозорида ўз ўрнини топди. У ерда ишлаб, тажриба орттирган Аҳмаджон ҳам шундай бизнес лойиҳага қўл урди. Қарабсизки, орадан икки йил ўтар-ўтмай, пойабзал тайёрлашга ихтисослашган яна бир кичик бизнес субъекти – “Diplomat poyabzal sanoat savdo” ўз фаолиятини бошлади.\n– Юртимизда тадбиркорлик фаолияти учун яратилган кенг имкониятлар ишбилармонлик қобилияти бор киши учун ўз салоҳиятини рўёбга чиқаришда катта далда бўлмоқда, – дейди А.Ҳожимирзаев. – Буни ўз ҳаётий тажрибамда синаб, қатъий ишонч ҳосил қилдим. Илгари шундай корхона эгаси бўлишимни тасаввур ҳам қилолмасдим.\nКорхонада дастлаб 6 киши иш билан таъминланган ва 5-6 турдаги эркаклар туфлилари ишлаб чиқарилган. Ўтган қисқа вақтда тадбиркор цех учун олган эски биносини корхона даромади ҳисобидан замонавий андозада реконструкция қилиш, офис, ишловчилар учун ошхона, қўшимча тикув цехи, омборхона, махсус савдо дўкони қуриш каби кўплаб лойиҳаларни амалга оширди. Россия ва Хитой давлатларидан энг илғор технология ва дастгоҳлар келтирилиб, ишлаб чиқариш модернизациялаштирилди.\nҲозир корхонада 20 дан зиёд киши муқим иш билан таъминланган. Жамоанинг кўпчилигини касб-ҳунар коллежларини битирган ёшлар ташкил қилади. Корхонадаги устоз-шогирд анъанасига кўра, шу соҳага қизиққан ёшлар мактаб, коллеждаги ўқишдан бўш вақтларида малакали усталардан ҳунар сирларини ўрганиб, хусусий тадбиркорлик йўналишида иш бошламоқда.\n“Diplomat poyabzal sanoat savdo”да тайёрланаётган мавсумбоп юқори сифатли, хушбичим пойабзалларнинг тури 60 дан ошиб кетди. Ишлаб чиқариш ҳажми ҳам тобора ўсиб бораётир. Ўтган йилда мазкур корхона томонидан 800 миллион сўмликка яқин маҳсулот ишлаб чиқарилиб, ички бозорга етказиб берилди.\n– Маҳсулотимизни экспортга чиқариш устида изланишлар олиб бормоқдамиз, – дейди А.Ҳожимирзаев. – Қозоғистон, Тожикистон, Қирғизистон тадбиркорлари билан ҳамкорликни йўлга қўйиш бўйича ишлар бошланган. Бу борада маҳсулот сифати муҳим аҳамият касб этишини ҳисобга олиб, тегишли лойиҳаларни амалга ошириш учун “Асака” банкнинг 200 миллион сўм кредит маблағидан айланма маблағ сифатида фойдаланиб келаяпмиз. Президентимизнинг 2016 йил 5 октябрдаги “Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида”ги фармони фаолиятимизни ривожлантириш имкониятини янада кенгайтирмоқда.


ТАЭКВОНДОНИ РИВОЖЛАНТИРИШ ХАЛҚАРО ФОНДИ БИЛАН БИР ҚАТОР МАСАЛАЛАР БЎЙИЧА КЕЛИШУВГА ЭРИШИЛДИ\nБироз аввал Ўзбекистон Миллий олимпия қўмитаси президенти Умид Аҳмаджонов Жанубий Кореяда Осиё таэквондо иттифоқи раҳбари Ли Кю Сёк билан учрашиб, бир қатор муҳим масалаларни муҳокама қилгани ҳақида хабар қилгандик. Мазкур учрашувда унга Ўзбекистон таэквондо WTF ассоциацияси раиси Аҳмаджон Раҳимов ҳамроҳлик қилмоқда.\nТаэквондо масаласи бўйича навбатдаги учрашув Жанубий Корея маданият ва спорт вазирлиги қошидаги таэквондони ривожлантириш давлат фонди раиси Санг Вук Ли билан ўтказилди. Фонднинг асосий фаолияти таэквондо WTFни дунё бўйлаб ривожлантириш ва оммавийлаштиришдан иборатдир. Учрашув давомида Марказий Осиёда таэквондо ассоциациясининг ташкил этилиши, мазкур ассоциацияга аъзо мамлакатлар спортчилари ўртасида халқаро мусобақаларни ташкил қилиш ва бошқа масалалар муҳокама қилинди. Ўз навбатида, жаноб Ли ташкилий масалаларда яқиндан ҳамкорлик қилишга тайёр эканлигини айтиб ўтди.\nШунингдек, учрашувда ўзбекистонлик таэквондочиларнинг Мужу шаҳрида жойлашган таэквондо марказида ўқув-машғулот олиб боришлари бўйича келишиб олинди. Маълумот учун, мазкур таэквондо маркази ўз йўналишида жаҳонда энг йириги ҳисобланади. У ерга ер юзининг турли мамлакатларидан таэквондочилар ташриф буюришади ва халқаро ўқув-машғулот йиғинларини ўтказадилар. Учрашувда нафақат Ўзбекистон, балки Марказий Осиёда ҳам таэквондони ривожлантириш фонди фаолиятини кучайтириш бўйича келишувга эришилди.


"QO’QON 1912" профессионал футбол клуби » Хамес Родригес ёзда «Реал»ни бепул тарк этиши мумкин\nХамес Родригес ёзда «Реал»ни бепул тарк этиши мумкин\n“Реал” ярим ҳимоячиси Хамес Родригес ёзда жамоани бепул тарк этиши мумкин.\nФИФАнинг тегишли регламенти 15-бандига кўра, бир мавсум давомида ўз жамоасининг 10 фоиздан кам ўйинларида қатнашган профессионал футболчи асосли сабаб келтирса, муддатидан аввал шартномани бекор қилиш ҳуқуқига эга. Асос ишончли бўлса, клубга компенсация пули тўланмайди.\nХамес ҳаттоки 10 фоиздан кўпроқ ўйинларда иштирок этган тақдирда эса 2021 йилнинг ёзида унинг “Мадрид” билан шартномаси якунига етади ва шундан сўнг эркин агент сифатида “Қироллик клуби”ни тарк этади.\nҲозирда колумбиялик футболчига Карло Анчелотти бошқарувидаги “Эвертон”дан қизиқиш мавжуд.


Шавкат Мирзиёев ва Эмомали Раҳмон Марказий Осиёдаги вазият юзасидан фикр алмашди — Sof.uz\nШавкат Мирзиёев ва Эмомали Раҳмон Марказий Осиёдаги вазият юзасидан фикр алмашди\n23.06 21:26 196 Ўзбекистон\nЎзбекистон Президенти Шавкат Мирзиёев ва Тожикистон президенти Эмомали Раҳмоннинг телефон орқали мулоқоти бўлиб ўтди.\nДавлат раҳбарлари Ўзбекистон–Тожикистон стратегик шериклик муносабатларини янада кенгайтириш ҳамда минтақавий ҳамкорликни ривожлантиришнинг долзарб масалаларини муҳокама қилдилар.\n2021 йилнинг 10–11 июнь кунлари Тожикистонга амалга оширилган олий даражадаги ташриф якунлари бўйича эришилган келишувлар ва имзоланган битимларни амалга ошириш муҳимлиги қайд этилди. Савдо, саноат, энергетика, қишлоқ хўжалиги, транспорт ва иқтисодиётнинг бошқа соҳаларида қўшма кооперация лойиҳаларини ва маданий-гуманитар алмашинув дастурларини қабул қилинган «йўл харита»ларига мувофиқ илгари суришга алоҳида эътибор қаратилди.\nДавлат раҳбарлари Марказий Осиёда қарор топаётган вазият юзасидан фикр алмашди ҳамда минтақада хавфсизлик ва барқарорликни таъминлаш, яхши қўшничиликни мустаҳкамлаш учун яқин мулоқот ва саъй-ҳаракатларни мувофиқлаштиришни давом эттириш зарурлигини таъкидлади.\nШунингдек, бўлажак кўп томонлама, шу жумладан, Шанхай ҳамкорлик ташкилоти ва бошқа халқаро тузилмалар доирасидаги тадбирлар жадвали кўриб чиқилди.\nБугун, 08:31 808\nБугун, 16:08 6 Жаҳон\nБугун, 12:21 139 Ўзбекистон


Ёшини кичрайтириб, терма жамоа билан халқаро турнирларда қатнашган бир қатор футболчилар умрбод четлатилди\n21:05 / 05.01.2018\nЎзбекистон футбол федерацияси томонидан футболчиларнинг ёшини кичрайтириб кўрсатиш, ҳужжатларни қалбакилаштириш каби иллатларнинг илдизига болта уриш мақсадида, мавжуд маълумотлар мунтазам равишда ўрганилиб, таҳлил қилиб борилмоқда.\nЎФФ сайти хабарига кўра, таҳлил асосида бир қатор ноқонуний ҳолатлар юзага чиққан.\n2010 йил Тошкентда ўтган U-16 Осиё чемпионатида Ўзбекистон терма жамоаси таркибида тўп сурган Муҳаммаджон Абдуллаев ўз туғилган йилини 1994 йил сифатида кўрсатган. Бу футболчининг туғилганлик ҳақидаги гувоҳномасида таваллуд куни сифатида 23 ноябрь 1991 йил кўрсатилган. Муҳаммаджон Абдуллаев 2013 йили ўз исмини Расулжон Абдуллаевга ўзгартириб, Биринчи лигадаги «Хотира-79» жамоасида тўп суриб келган.\n2012 йил U-16 Осиё чемпионатида ҳамда 2013 йил БААда ўтган U-17 ЖЧда Ўзбекистон терма жамоаси таркибида қатнашган Улуғбек Давлятов туғилган йилини 1996 йил сифатида кўрсатган. Аслида эса туғилганлик ҳақидаги гувоҳномаси бўйича унинг исми Нуриддин Ҳасанов бўлиб, 1994 йил 20 июль куни таваллуд топган. Бу футболчи шу пайтга қадар «Сурхон» жамоасида тўп суриб келган.\n2012 йил U-16 Осиё чемпионатида Ўзбекистон терма жамоаси таркибида тўп сурган Зокир Аҳмадалиев ўз туғилган йилини 1996 йил сифатида кўрсатган. Аслида эса туғилганлик ҳақидаги гувоҳномаси бўйича бу футболчининг исми Дилшод Аҳмадалиев бўлиб, 1994 йил 2 ноябрь куни таваллуд топган. Бу футболчи «Бунёдкор» жамоасида тўп суриб келган.\nҲасанов Бурҳон «Бухоро» клуби ёшлар жамоаси футболчиси. 2000 йил туғилган деб кўрсатилган. Аслида эса 1998 йил таваллуд топган.\n«Ўзбекистон футбол федерацияси доимий равишда футболдаги ғирромликлар, ёш кичрайтиришлар ва ҳужжатларни сохталаштириш билан боғлиқ ҳолатларга қарши кураш олиб боради. Ўзбек футболидаги ҳар бир футболчини шахсан ўзим текшираман. Агар қонунбузарликлар аниқланса, қатъий равишда жазоланади. Ғирром футбол бизга керакмас.\nШунингдек, футболчиларни чет давлатларга сотиш бўйича қоидабузарликка йўл қўйган, катта пул ишлаш мақсадида, футболчини ғирромликка қўл уришга мажбур қилган футбол агентлари ҳақида маълумотлар тўпланган. Бу маълумотлар ҳам тез орада федерация расмий сайтида эълон қилинади ва уларга тегишли жазолар тайинланади», - дейди ЎФФ президенти Умид Аҳмаджонов.\n15:50 / 23.01.2018\n19:35 / 22.01.2018\n18:40 / 22.01.2018


Медведев инқирозга барча биргаликда қарши туришига чақирди\n03 декабр 2020, Тошкент вақти: 19:51\nРоссия президенти Дмитрий Медведев молия тизимидаги бўҳронни бартараф этишда барча давлатлар биргаликда чора-тадбирлар кўриши лозимлигини таъкидлади. Россия президенти 8 октябрь куни ЕИ раҳбарларининг бу масалага бағишлаб ўтказилаётган йиғилишида иштирок этиши мумкинлигини маълум қилди.\nШунингдек, Д.Медведев Кремлда Россиянинг йирик банклари раҳбарлари билан учрашиб, ҳукумат банкларга ёрдам тариқасида қўшимча маблағ ажратишини билдирди.\n“Мавжуд келишувга мувофиқ ажратилажак пуллар банклар ўртасида тақсимланади. Жумладан, “Сбербанк” 500 миллиард, “Внешторгбанк” 200 миллиард, “Россельхозбанк” 25 миллиард ҳамда қолган банкларга 225 миллиард рубль миқдорида ёрдам кўрсатилади”,- деди Дмитрий Медведев.


Тошкентда Ўзбекистондаги энг йирик LED реклама экрани ўрнатилди\nLED экранларнинг пайдо бўлиши билан реклама берувчиларда ўз товар ва хизматлари ҳақида истеъмолчиларга янада ёрқинроқ ва интерактив усулда маълумот бериш имкониятлари туғилди.\nАксарият одамлар воқеликни англаш жиҳатдан визуаллар эканини инобатга олсак, улар айнан видео форматидаги рекламаларни яхшироқ қабул қиладилар. Яъни маълумотни ўқиб ўтиргандан кўра, бир қарашда керакли ахборотни олиш мижозлар учун анча қулай.\nЎзбекистонда LED мониторлар ижараси ва уларни етказиб бериш ҳизматларини биринчилардан бўлиб Ahadmix Group компанияси бошлаган. Ушбу компания жорий йилда ўз юбилейи муносабати билан пойтахтимизда Ўзбекистондаги энг йирик мониторни ўрнатди. Инновацион ускунанинг қулай жойлашуви сизнинг рекламангизни шаҳарнинг камида ярим аҳолиси кўришини кафолатлайди. У Абдулла Қодирий кўчасининг йўл юзида жойлашган (метронинг «Ғофур Ғулом» бекати, NBU, «Ганга»).\nОз эмас, кўп эмас 500 квадрат метр ўлчамга эга монитор реклама берувчилар учун ўз маҳсулот ва хизматлари ҳақида мижозларга маълумот беришда янги имкониятлар эшигини очади.\nСоҳада 10 йиллик тажрибага эга Ahadmix Group компаниясининг интерактив, ёрқин ва дарров кўзга ташланадиган экранларини ҳозир шаҳримизнинг деярли барча туманларида учратиш мумкин.\nБугунга келиб, мамлакатимиздаги энг йирик брендлари реклама борасида айнан Ahadmix Group билан ҳамкорлик қилишни афзал билишмоқда, чунки бу соҳадаги энг йирик ва энг инновацион техник база айни шу компанияда мавжуд:\n– Тасвирни 360 градусда намойиш этувчи экран;\n– мобиль телефон шаклидаги экран;\n– ностандарт конструкцияга эга экранлар;\n– LED экран ўрнатилган автомобиллар.\nБизнес ёки байрам тадбири ташкиллаштирмоқчимисиз? Компания ушбу эҳтиёжингизни қондириш учун бир қатор инновацион ускуналарни тақдим қилади, жумладан:\nТурли турдаги светодиод экранлар;\nМахсус эффектлар учун ускуналар (тутун, олов, туман, қор генераторлари);\nСаҳналар учун конструкциялар;\nВидеоконференциялар учун ускуналар ва бошқа кўплаб техник дастгоҳлар.\nAhadmix Group'нинг мижозлари орасида Samsung, OFB, Makro, Artel, Engelberg, Dreamcity, Olmazor City, Korzinka.uz, Ipak Yuli Bank, Click, Lukoil, Huawei, Rieter, Ucell, Mobiuz, Uzreport TV, GM Uzbekistan, LADA Motors ва яна бошқа ўнлаб йирик брендларни мисол сифатида келтириш мумкин.\nКомпания яқин келажакда рекламани қанча одам кўрганини ҳисобловчи тизимни ишга тушириш ниятида. Шунингдек, рекламаларнинг визуал сифати ҳам янада ошиб боради.\nБизнесингиз ҳақида бутун Ўзбекистон билишини хоҳлайсизми? Ahadmix Group сизга ана шу имкониятни тақдим этади!\nЭнг сўнгги инновацион маҳсулотларимизни ижтимоий тармоқларда кузатиб боринг:\nШунингдек, сайтимиз орқали ҳам батафсил маълумот олингиз мумкин:\nТелефон: +998 94 657-33-33\nКичик тадбирларни ҳам унутилмас даражада ўтказинг - Ahadmix Group’дан дунё стандартларидаги хизматлар


Инсонларнинг дард-у ташвишлари билан қизиқиб... — Ishonch Gazetasi\nИнсонларнинг дард-у ташвишлари билан қизиқиб…\nЎзА ҳамда «Ishonch» ва «Ishonch-Доверие» газеталарининг қўшма лойиҳаси\nПрезидентимиз Шавкат Мирзиёев ташаббуси билан юртимизнинг ҳар бир гўшасини обод этиш, одамларнинг яшаш шароитини яхшилашга устувор аҳамият қаратишдек эзгу мақсад бизни ушбу\nЖойларда амалга оширилаётган ишлар ҳамда аҳолининг турмуш тарзи билан яқиндан танишиш\nистаги билан Ўзбекистон Миллий ахборот агентлиги ҳамда «Ishonch» ва «Ishonch-Доверие»\nгазеталари ҳамкорликда мазкур лойиҳага қўл урди.\nТараққиёт сари дадил қадам ташлаётган Жиззах\nЖиззах вилояти қулай географик жойлашуви билангина эмас, балки мамлакатимиз иқтисодий, маданий ҳаётидаги муҳим ўрни билан бошқа ҳудудлардан алоҳида ажралиб туради. Мамлакатимизнинг деярли барча ҳудудларини боғловчи автомобиль ва темир йўлларнинг шу ердан ўтгани ҳам ҳудуднинг катта имкониятларидан биридир.\nЖиззахда бунёд этилган «Uzbekistan Peugeot Citroen Automotive» автомобиль заводи, «Mega invest industrial» МЧЖ шаклидаги композит арматуралар ишлаб чиқариш заводи, «SILK EXPERT prcessing» хом ипак етиштириш ва қайта ишлашга ихтисослашган Ўзбекистон — Буюк Британия қўшма корхонаси нафақат вилоят, балки мамлакатимиз тараққиётига муносиб ҳисса қўшмоқда.\nПрезидентимиз ташаббуси билан ҳаётга табиқ этилаётган «Обод қишлоқ» дастури Жиззахда амалий натижасини кўрсатди. Дўстлик туманидаги Манас қишлоғининг довруғи етти иқлимга етди. Бу ерда ҳамма нарса янгиланибгина қолмай, кўплаб янги иш ўринлари яратилди. Қишлоқ гўё қайтадан дунёга келди.\nЙўлда шулар ҳақида суҳбатлашиб, манзилга етиб келганимизни ҳам сезмай қолибмиз. Заминга оқшом чўкканда Жиззах вилояти марказига кириб келарканмиз, ўзимизни эртаклар оламига тушиб қолгандек ҳис этдик. Турфа чироқларга безанган замонавий бинолар одамнинг ҳавасини келтиради.\nБуни чинакам ўзгариш, ривожланиш, деса бўлади. Ажойиб таассуротлар билан меҳмонхонага жойлашдик. Эрта тонгдан шаҳар ҳаёти, аҳолининг турмуш даражасини яқиндан билиш учун маҳаллалар сари йўл олдик. Шаҳар маркази кундузи ҳам оқшомдаги каби гўзал ва бетакрор. Ён-атрофда кўзга ташланаётган қурилиш ишлари жиззахликларнинг бунёдкорлик йўлидаги фидойилигидан сўзлаб турибди.\nАна шундай таассуротлар билан борар эканмиз, йўл четидаги кўп қаватли уй эътиборимизни тортди.\nАҳолининг эътирозларини эшитувчи борми?\nБор-йўғи икки йўлакдан иборат уйни кўздан кечирарканмиз, бу ерда анча муаммолар йиғилиб қолганига гувоҳ бўлдик. Биринчи йўлакка кириб, унинг таъмирталаб бўлиб қолганини кўрдик. Лифт орқали юқорига кўтарилмоқчи бўлдик.\nЛифтни чақириш учун тугмачасини босамиз. Афсуски, садо йўқ. Демак, ишламайди. Юқорига кўтариларканмиз, ўғли билан пиёда тушиб келаётган отахонга кўзимиз тушди. Афтидан кўзи ожиз.\nТахминимиз тўғри чиқди. 75 ёшли Олим бобо Мирзаев кўзи кўрмай қолган, биринчи гуруҳ ногирони экан. Мана шу 64-уйнинг 9-қаватидаги 26-хонадонда истиқомат қилар экан.\nБобо билан суҳбатлашдик. Журналист эканимизни билиб, муаммоларини тўкиб солди, кўзига ёш олди. Минг азобда 9-қаватдан пастга тушиши, уйига сув чиқмаслиги, кўзини даволатай деса, маблағи етишмаслигини айтди.\nШу уйнинг 13-хонадонида истиқомат қилувчи 77 ёшли Нортожи буви 5-қаватдаги уйига ҳар куни кўчадан сув ташир экан. Белидаги чурраси азоб берса-да, шунга мажбур эканини, оилавий шароити ҳам оғирлигидан ёзғирди.\nБиринчи қаватда яшовчи Ҳалима Эшбекова эса ёмғир ёғса, уйи сувга тўлишини айтди. Бунга уйнинг йўлагидан ўтган тарновнинг носозлиги сабаб бўлаётган экан.\n54 та хонадондан иборат бу уйда шунча муаммо. Жиззах шаҳрининг қоқ марказидан нари борса бир қадам четроқдаги кўпқаватли бу уйдаги муаммолардан, аҳолининг ҳолидан хабар олгувчи бормикин, деб ўйлаб қоласан киши.\nБу саволга жавоб топиш учун «Иттифоқ» маҳалла фуқаролар йиғинига йўл олдик.\n— Бу уй яқинда таъмирдан чиққан, дейди маҳалла раиси Абдулла Ёриев. — 26-хонадонда яшовчи фуқарога келсак, унинг ўзи шикоятчи одам.\n— Ким бўлишидан қатъи назар, ёши улуғ, кўзи ожиз отахоннинг юқори қаватдан пиёда тушишининг ўзи…\n— Лифт масаласи пулга бориб тақалади. Буни ширкат ҳам, маҳалла ҳам ҳал қилолмайди.\n— Маҳалла одамларга ёрдам бериш учун бу ишларга аралашмаса, ким аралашади?\n— Биз ҳаракат қиляпмиз. Ширкатлар фаолияти энди ривожлантирилади.\nМаҳалла раиси шу каби умумий гаплардан нарига ўтмади.\nЖиззах шаҳар ҳокимлиги мутасаддиларига юзланамиз. Шаҳар ҳокимининг ўринбосари Сойибжон Ортиқов 64-уйда ҳақиқатан муаммолар борлиги, улар босқичма-босқич ҳал қилинаётганини айтди.\nБиз шу уйдаги ёши улуғ инсонларнинг азият чекаётгани, уларга ёрдам қўлини чўзиш имкони бормикин, деган савол билан мурожаат қилдик. Ҳоким ўринбосари буни ўз назоратига олишини маълум қилди.\nКошкийди, шундай бўлса. Шаҳар ҳуснидаги бир доғ ювилса, ўксик кўнгиллар кўтарилса…\nМузейлар ҳимояга муҳтож! Эътиборсизлик оқибатида Жиззахдаги музейларнинг сони тўрттага камайди\nНавбатдаги манзил Жиззах вилояти тарихи ва маданияти давлат музейи бўлди. Уни излаб йўлга чиққанимизда тополмай анча сарсон бўлишимизни хаёлимизга ҳам келтирмаган эдик. Одамлардан сўрасак, ҳеч ким айтиб бера олмади.\nНиҳоят, ҳовлисига гуллар экилган, шоир Ҳамид Олимжон ҳайкали ўрнатилган кичик ҳовли ёнида тўхтадик. Жиззах вилояти тарихи ва маданияти давлат музейи шу ерда жойлашган экан.\nУнинг ўлкашунослик қисмида жой камлиги учун мавжуд 2700 экспонатнинг 167 тасигина кўргазмага қўйилган, холос. Уларнинг асосий қисми «Қизил китоб»га киритилган қушлар ва ҳайвонлар. Қолганига эса жой йўқ…\n— Бизни шаҳардан чеккароққа кўчиришганига икки йилча бўлди, — дейди музей бўлими бошлиғи Рустам Тўхтамишев. — Чеккада бўлгани учун ҳеч ким келмайди. Қачонки, ўзимиз мактабларга бориб, саёҳат уюштирсак, ўқувчилар, келади. Бўлмаса йўқ.\nҒаллаорол ва Бахмал туманларида ҳам музейнинг филиали бор эмасми, деган саволимизга муассаса ходимлари улар аллақачон ёпилгани, қаровсиз қолгани ва талабга жавоб бермаганини айтишди. Эътиборсизлик туфайли мавжуд музейларнинг сони ҳозирча тўрттага камайди. Аҳвол шу тарзда кетса, кейинги йилларда уларнинг сони яна камайиши эҳтимолдан йироқ эмас.\nХалқимиз бугун яхши шароитда яшасин!\nЖиззах шаҳри марказини Ўзбекистон ривожига муносиб ҳисса қўшган давлат арбоби Шароф Рашидовнинг залворли ҳайкали безаб турибди. Бу буюк арбоб номи билан аталадиган кўча ўзининг ободлиги билан ажралиб туради.\nКенг кўчанинг икки ёнида замонавий маъмурий бинолар, савдо комплекслари ва бошқа иншоотлар қад ростлаган. Кўриб ҳавасингиз келади. Бу, албатта, нафақат жиззахликлар, балки Ўзбекистоннинг ютуғи ва юзи.\nШу йўлдан фахрланиб кетарканмиз, бизни чиройли бинолар ортида нима борлиги, аниқроғи, ҳаёт қандайлиги қизиқтирди.\nЙўлни шу томонга бурдик. Бошқа асрга ўтиб қолгандек бўлдик. Йўллар ўйдим-чуқур, атроф нотоза, икки қаватли уйлар тўкилай деб турибди…\nБу «Зилол» маҳалласи экан. Маҳалладаги уйга яқинлашарканмиз, ён-атрофнинг ахлат уюмларига тўлгани, уй атрофидаги ерларнинг қаровсиз ётгани, уйнинг олд қисмидаги ёриқлар ва кўчган сувоқ излари дилни хира қилди.\nУйдаги 4-хонадон эшигини тақиллатдик. Ўзини Гулчеҳра Омонова деб таништирган уй бекасини суҳбатга тортдик.\nХонадон соҳибаси мутасаддилар ободонлик ишларини ўз ҳолига ташлаб қўйгани, бунга бош бўлмаётганидан ранжишини маълум қилди. Уй ичида ҳам муаммолар йўқ эмас экан. Ичимлик суви гоҳ келса, гоҳ келмайди.\nБу муаммолардан Жиззах шаҳар ҳокимлигининг хабари борми?\nБиз яна шаҳар ҳокимининг ўринбосари Сойибжон Ортиқовга қўнғироқ қилиб, саволларимизга жавоб сўрадик.\n— Мазкур маҳалла «Обод маҳалла» дастурига киритилган. Бу ерда ободонлик ишлари 2019 йилда амалга оширилади, — деди у.\n— Унгача одамлар шу аҳволда яшайверадими?\n— Йўқ, албатта. Камчиликни тузатишга ҳаракат қиламиз. 2019 йилни кутмасдан бошқа имкониятларни ишга солиб, аҳолига қулайлик яратишга ҳаракат қиламиз.\nҲа, ҳеч бўлмаса мутасаддилар камчиликни тан олиб, уни бартараф этишга ваъда бермоқда. Бу ҳам бир масъулият.\nИстагимиз Президентимиз айтганидек, халқимиз келажакда эмас, бугун яхши шароитда яшасин.\nНочор аёлдан ким хабар олади?\nЖиззах йўллари четига бир-бирига туташ қурилган намунавий лойиҳадаги замонавий уйлар кўрк бағишлаб турибди. Туташ уйлар — туташ тақдирлар…\nБу каби янги уй соҳибларининг барчасида янги орзу-умид, келажакка янгича нигоҳ борлигига шубҳа йўқ. Шу жиҳатдан улар бир-бирига жуда ўхшаш.\nШароф Рашидов тумани бўйлаб катта йўлда кетарканмиз, ана шу фикрлар хаёлимизни банд этганди.\nКўпчилик қишлоқ аҳлининг замонавий шароитда яшаётгани қувонарли ва бу ютуқлар билан ҳар қанча фахрлансак арзийди. Бироқ шу одамларга тақдири туташ-у, уйи туташ бўла олмаган одамлар борлиги кишини ўйга толдиради.\nГап шундаки, йўл-йўлакай эски, ташландиқ аҳволга келган ҳаммом ёнида ёш болаларни кўриб қолдик. Беихтиёр йўлимизни шу томонга бурдик.\nЁн-атрофни кўздан кечирарканмиз, қурилганига камида юз йил бўлган ҳаммомнинг йиқилай деб турган деворларига туташ пастак томли, оғилхонага ўхшаш бино ёнида аёл ўчоққа ўт қаларди. Ҳаво исиб кетган, аёл эса тирикчилик ташвишида бунга парво қилмасди. Унга боқиб «эҳ, сабрли ўзбек аёли», деган ўй кўнглимиздан кечди.\nҚачонгача сабр қиласан-а, ахир қайси асрда, қайси замонда яшаяпсан?\nБизни очиқ чеҳра билан кутиб олган Қундуз Тўйчиеванинг турмуш тарзи билан танишарканмиз, тўрт фарзанднинг онаси бўлган бу ёлғиз аёлнинг ҳаётидан нолимаслиги бизни ҳайрон қолдирди. Уйсиз, ишсиз, шароитсиз, ортиқча маблағсиз, умидсиз бўлсангиз нима қилардингиз? Бу саволга жавоб беришнинг ўзи оғир. Шундай эмасми? Аммо 45 ёшни қаршилаган Қундуз Тўйчиева шу аҳволда ҳаёт кечирмоқда. Қишда иситиб бўлмайдиган, томидан узлуксиз чакки томадиган, ёзда нафас олиш қийин бўлган шу ташландиқ бинодан бошпана топганига шукр қилади.\nТўғри, тақдир бу аёлга кулиб боқмаган. Турмуш ўртоғи тўрт қизи билан ташлаб кетган. Чеварлик қилиб топган пулини болалари қорнини тўйғизишдан орттириб, уй-жой қила олмаган. Бунинг учун у ҳеч кимни айбламайди. Онда-сонда хабар олиб турадиган «Учтепа» маҳалла фуқаролар йиғини раисидан ҳам мингдан-минг рози. Аммо бу аёлни шу ҳолда ташлаб қўйиб бўладими? Наҳотки, бу ночор аёлнинг ҳолидан хабар олгувчи бўлмаса?!\nБу масалада Жиззах вилояти ҳокимининг ўринбосари, вилоят хотин-қизлар қўмитаси раиси Назира Мухторовага мурожаат қилдик. У аёлга оид барча маълумотларни ёзиб олди ва унга ёрдам кўрсатилишини, шахсан ўзи назоратга олишини билдирди. Тўғриси, бундан кўнглимиз тоғдек кўтарилди.\nМангулик масканига эътибор қаратилади\nЖиззах вилоятининг Пахтакор тумани бўйлаб кетарканмиз, «Мангулик» қабристони эътиборимизни тортди. Ўт-ўланлар босган бу маскан анча қаровсиз ҳолда экан.\nШу ерлик аҳоли вакилларидан қабристон тарихи ҳақида сўрадик. Улар қабристон ўтган асрнинг эллигинчи йилларидан буён мавжудлигини маълум қилди. Қизиғи, бу маскандан вафот этган турли дин вакиллари қўним топган.\nЎт-ўланлар ўсиб қабртошларни босиб кетаётган бўлса ҳам негадир на мутасаддилар, на аҳоли вакиллари, ва на марҳумларнинг яқинлари қабристонни, қабртошлар атрофини тозалаб, ободонлаштиришни ўйлаб кўрмаган.\nУшбу масалада Пахтакор тумани ҳокимлиги ҳузуридаги ободонлаштириш бошқармасига мурожаат қилдик. Бошқарма бошлиғи Рўзмон Завқиев ушбу ҳолатга изоҳ берар экан, қабристонга дарвоза ўрнатилиб, атрофи девор билан ўралаётгани, тез кунларда мангулик масканида тозалаш ишлари амалга оширилишини маълум қилди.\nҲа, савоб ишнинг кечи бўлмайди.\nМирзачўлни уйғотган умид\nЎтган асрнинг 60-йиллари «кашфиёти» бўлган Мирзачўл ҳақиқатан ҳам Жиззахнинг адоқсиз чўллари қоқ ўртасида бунёд этилган. Чўлда яшаш осон эмас. Энг ёмони, бу туманнинг бир жойда қотиб қолгани бўлди.\nГап шундаки, бу ерда қурилган сон-саноқсиз уйларга юртимизнинг турли ҳудудларидан одамлар кўчиб келиб, истиқомат қилган. Пахтачилик, ғаллачилик билан шуғулланиб, тоғ-тоғ хирмонлар бунёд этган. Ўтган йиллар давомида бундай меҳнаткашларнинг авлоди бир неча бор янгиланди. Аммо ҳаёт, турмуш янгиланмади.\nҚурилганига 50-60 йил бўлиб кетган уйлар эскириб кетган, ишсизлик, умидсизлик одамларнинг силласини қуритган, улар илинж излаб турли томонга кета бошлаган эди…\nАммо кейинги бир йил Мирзачўлга умид келтирди, уни ғафлатдан уйғотди!\nМамлакатимизнинг бошқа ҳудудларида бошланган ислоҳотлар бу чўл бағрига ҳам етиб келди. Халқ манфаати учун зарур бўлган шарт-шароитлар яратишга киришилди. Давлат томонидан туманга ўз ишининг устаси бўлган фидойи раҳбар тайинланди.\nТуман ҳокими Маҳмуд Холбўтаев билан аҳолини қийнаётган муаммолар, ёрдамга муҳтож инсонлар ҳақида суҳбатлашдик.\nОдми кийинган, куюнчак инсонлиги гап-сўзларидан билиниб турган ҳоким бу маҳаллада «Обод қишлоқ» дастури бўйича туб ўзгаришлар амалга оширилишини тасдиқлади. «5-6 ойдан кейин келсангиз, бу ерни танимай қоласиз», деди у.\nҲоким бизни Мирзачўлни уйғотган умидлар билан таништирди. Мактаб, болалар боғчаси, шифохонада таъмирлаш ишлари бажарилган. Ҳар бир маҳаллада иш ўрни яратишга ҳаракат қилинган. Ўндан ортиқ маҳаллада тикувчилик цехлари очилиб, юзлаб аёллар иш билан таъминланган. Қурилиш моллари ишлаб чиқариш цехлари фаолияти йўлга қўйилиб, унда маҳалла аҳли меҳнат қилмоқда.\nМирзачўлга энг катта умидни берган бу — «Ғалаба» маҳалласида «Обод қишлоқ» дастури доирасида бунёд этилаётган янги уй-жойлардир. Пишиқ ғиштдан бунёд этилаётган бу уйларда, улар атрофида аҳоли замонавий шароитда яшаши учун барча қулайликлар яратилмоқда. Уйлар қуриб битказилса, 400 тага яқин оила ҳавас қилгулик «ватан»га эга бўлади.\nБу хонадонлар яшаш жойи талабга жавоб бермай қолган, уй-жойга муҳтож оилаларга берилади. Энг муҳими, янги уйга кўчиб ўтганлар учун янги маҳаллага туташ жойда иш ўрни яратилган. Кўплаб ҳомийларни жалб қилган ҳолда қурилиб, ишга туширилган «Мирзачўл тикувчилик мажмуаси»да айни пайтда 200 нафардан зиёд хотин-қиз иш билан таъминланган.\nКатта цехда, замонавий шароитда қўли-қўлига тегмай ишлаётган опа-сингилларимизга ҳавасимиз келди. Уларнинг кўзларидаги шижоат, ишонч — халқимиз қалбига умид солган ислоҳотлар меваси.\nБизни қувонтиргани Президентимизнинг доимо халқ билан мулоқотда бўлиб, турмуш шароитини яхшилаш, фаровонликни таъминлашга қаратилган саъй-ҳаракатлари чекка-чекка ҳудудлар, қишлоқ ва овулларга ҳам етиб борганини ўз кўзимиз билан кўрганимиз бўлди.\nЮртни кезиш бизни оддий одамларга яқинлаштирди гўё… Ватандошларимиз эртанги кунга катта ишонч туйиб яшаётгани, ўзаро ҳамжиҳатлик муҳитидан кўнгилларимиз сув ичгандек бўлди. Ва халқимиз ҳаётига янада чуқурроқ эътиборда бўлишимиз муштарак эҳтиёж эканини ҳам ҳис этган ҳолда пойтахтга қайтдик.\nЎроқда йўқ, машоқда йўқ, хирмонда ҳозир\nЧирой очаётган шаҳар ёки трамвай йўналишидан ҳаяжонли таассуротлар


Баҳодир Аҳмедов: Умид қиламанки, биз ишонч билдираётган йигитлар ўзларини кўрсатишади\n30 ноябрь, 2018, 15:38\nБаҳодир Аҳмедовнинг саралашдан олдинги фикрлари\nБугун пойтахтимиздаги “Ўзбекистон” меҳмонхонасида 1-4 декабрь кунлари Тошкентда бўлиб ўтадиган футзал бўйича U-20 Осиё чемпионати саралаш босқичидан олдин матбуот анжумани ташкил этилди. Матбуот анжуманида Эрон, Афғонистон, Туркманистон, Тожикистон, Қирғизистон ва Ўзбекистон терма жамоалари бош мураббийлари иштирок этишди. Бу ҳақда ЎФА матбуот хизмати хабар бермоқда.\nЎзбекистон терма жамоаси бош мураббийи Баҳодир Аҳмедов журналистлар саволларига жавоб берар экан, жумладан, шундай деди: “U-20 Осиё чемпионати саралаши пойтахтимизда ўтказилаётганидан мамнунмиз. Барча иштирокчи терма жамоаларни юртимизда кўриб турганимиздан жуда хурсандмиз. Ўйлашимча, мусобақа қизиқарли ва курашларга бой тарзда ўтади. Биз мазкур терма жамоага футзалчиларни Тошкентда ёшлар ўртасида бўлиб ўтган мусобақалар давомида саралаб олдик. Умид қиламанки, биз ишонч билдираётган йигитлар ишончимизни оқлашади. Менга терма жамоада Нодир Элибоев ва Рустам Умаров ёрдам беришади. Биргаликда бир жамоа бўлиб олдимизга қўйган мақсадга эришамиз, деб ишонаман”.\nШунингдек, қолган терма жамоалар бош мураббийлари ҳам мусобақа ҳақида, унга тайёргарлик жараёнлари тўғрисида ўз фикрларини билдириб ўтишди.\nАбдулраззоқ Момрак (Афғонистон терма жамоаси бош мураббийи): “Тошкентда ташкил этилаётган мазкур мусобақада иштирок этаётганимиздан жуда хурсандмиз. Биз мусобақа олдидан Тожикистонда йиғин ташкил қилдик, ўртоқлик ўйинлари ўтказдик. Етарлича тайёргарлик олиб бордик. Энди расмий ўйинларда натижага эришмоқчимиз”.\nГуванч Канаев (Туркманистон терма жамоаси бош мураббийи): “Барча иштирокчи терма жамоаларга омад тилайман. Бизда бу ёшдаги футзалчилар ўртасида чемпионат йўқ. Шу сабабли биз мусобақалар ташкил этиб, ўзини ҳар томонлама кўрсата олган футзалчиларни саралаб олдик. Осиё чемпионати саралаш баҳсига тайёрмиз, деб айта оламан”.\nҲамид Шандизий Муқаддам (Эрон терма жамоаси бош мураббийи): “Биз мазкур мусобақа олдидан Аргентинада ўтган ёшлар ўртасидаги Олимпиада баҳсларида иштирок этдик. Ўша ўйинларда жамоамиз асосини анчагина шакллантириб олдик. Гуруҳдаги рақибларимиз ўзига яраша кучли жамоалар. Осиё чемпионати йўлланмасини қўлга киритиш учун бор кучимиз билан ҳаракат қиламиз”.\nМустафо Афшарий (Тожикистон терма жамоаси бош мураббийи): “Мен асли Эронданман. Тожкистонда футзални ривожлантириш учун мени таклиф қилишган. Олдимизга қўйилган мақсадга эришиш учун астойидил кураш олиб борамиз. Тўғри, осон бўлмайди, лекин биз курашларга тайёрмиз”.\nНуржан Жетибаев (Қирғизистон терма жамоаси бош мураббийи): “Менинг фикримча, мусобақа анча қизиқарли ўтади. Барча жамоаларнинг имкониятлари тенг деб ҳисоблайман. 6та терма жамоа, 3та йўлланма мавжуд. Энг муносиблар Осиё чемпионатига боришига ишонаман”.\nшунча ишларимни ташлаб шуни курибман. Сени жойинг эмас экан. Шармандалар. шармандалар. шариандалар...\nФутзал. Терма жамоамиз таркиби маълум\nФутзал: Ўзбекистон ва Тожикистон учрашуви (2:7) дан фоторепортаж\nФутзал U-20: Ўзбекистон Осиё чемпионати йўлланмасидан қуруқ қолди


Маст ҳолатда қилинган талоқ\nТавҳид форуми » Фиқҳ » Оила » Талоқ\nМени синглимни эри кўп ичади. Маст аҳволда уч талоқ берибди. Олимларимиз никоҳни қайта ўқиб қўйди. Орада уч боласи бор. Нима қилиш керак?\nRE: Маст ҳолатда қилинган талоқ\nМаст ҳолатда талоқ қилиш ҳукми\nБарча мақтовлар Аллоҳга хос. Унинг бандаси ва элчиси Муҳаммадга, у кишининг аҳли оила ва барча саҳобаларига саловат ва саломлар бўлсин.\nИлм аҳли маст кишининг талоғи борасида, унга ҳаром бўлган бир қанча навга эга маст қилувчи ичимликдан истеъмол қилиш билан маст бўлганда талоқ юз берадими ёки йўқми дея икки қавлга кўра ихтилоф қилди:\nБиринчи қавл: талоқ юз беради. Абу Ҳанифа, Молик ҳамда Шофеъий ва Аҳмад раҳимаҳумуллоҳ икки қавлнинг бирида шуни илгари сурди.\nЧунки унинг ақли маъсият сабаб кетди. Натижада маъсиятга қўл ургани учун унга жазо ва таъзирини бериш нуқтаи назаридан талоқ рўй беради, дедилар. (Ибн Қудома “Муғний” (7/289)). Ва далилларни ёдга олдилар.\nИккинчи қавл: талоқ юз бермайди. У зоҳирия ҳамда Шофеъий ва Аҳмадларнинг иккинчи қавли. Имом Аҳмаднинг сўзлари шунда қарор топди. Ва бир қанча далилларни ёдга олдилар. Шулардан:\n1- Аллоҳ таолонинг ушбу қавли: “Эй мўминлар, токи гапираётган гапларингизни билишингиз учун маст ҳолингизда намозга яқин келманглар”. (Нисо: 43). У субҳанаҳу маст кимсанинг сўзини эътиборсиз қилди. Чунки у нима деяётганини билмайди.\n2- У киши соллаллоҳу алайҳи ва салламдан ҳузурларига зино қилганига иқрор бўлиб келган кишига шундай деганлари саҳиҳ йўлга кўра ворид бўлган: “Маст қилувчи ичимлик ичдими?”. Шунда бир киши туриб, унинг оғзини ҳидлади ва ундан маст қилувчи ичимлик ҳидини топмади. Муслим ривояти (1695). Бу эса агар у маст қилувчи ичимлик ичганда иқрор бўлиши қабул қилинмаслигига далолат қилади. Шунингдек, талоқ қилиши ҳам юз бермайди.\n3- У Усмон ибн Аффон ва Ибн Аббос розияллоҳу анҳумнинг сўзи. У иккиларига саҳобалардан бирор мухолиф йўқ.\nИмом Бухорий раҳимаҳуллоҳ деди:\nУсмон деди: мажнун ва маст киши учун талоқ йўқ. Ибн Аббос деди: Маст ва мажбурланган кишининг талоғи жоиз-(раво) эмас.\nИбнул Мунзир раҳимаҳуллоҳ деди: бу Усмондан собитдир. Саҳобалардан бирор кишини унга мухолиф эканини билмаймиз.\n4- Чунки у иродасини йўқотган, мажбурланган кишига ўхшаш.\n5- Чунки у ақлини йўқотган, мажнун ва уйқудаги одамга ўхшаш.\n6- Чунки ақл мукаллафлик шарти. Фаҳмламайдиган кимсага таклиф йўналтирилмаган.\n“Мажалла ал-Буҳус ал-Исламия” (32/253-254): http://www.alifta.net/Fatawa/fatawaDetai...ageID=4559\n“Мавсуъа ал-Фиқҳия” (18/29), “Ал-Инсоф” (8/433)га қаралсин.\nИккинчи қавлни Шайхул Ислом Ибн Таймия, унинг ўқувчиси Ибнул Қаййим каби бир жамоа илм аҳли рожиҳ деди. Ҳамда шайх Ибн Боз ва шайх Ибн Усаймин раҳимаҳумаллоҳ шундай фатво берганлар.\nМаст кишининг талоғи\nСавол: Маст кишининг талоғи рўй берадими? Агар юз берса у бошқа зино, қатл ва ўғирлик каби тажовузкор тасарруфотлари учун ҳисобга тортиладими? Агар шундай бўлса, икки ҳолат ўртасидаги фарқ нима?\nЖавоб: Бисмиллаҳир Роҳманир Роҳим. Барча мақтовлар Аллоҳга хос. Расулуллоҳга, аҳли оила ва саҳобалари ҳамда у кишининг йўлига эргашганларга Аллоҳнинг саловат-у саломлари бўлсин. Сўнг… Дарҳақиқат, уламолар маст кишининг талоғи юз берадими ёки йўқ дея ихтилоф қилдилар. Жумҳур талоғи юз беради худди қилмишлари учун жазога тортилгани каби деган қавлга борди. Маъсияти, талоғи соқит бўлишида унга узр бўлмайди. Худди қатл ёки ўғирлик ёҳуд зино ва бундан бошқа қилмишлари учун жазога тортилишида унга узр бўлмагани каби. Баъзи илм аҳли маст кишининг талоғи рўй бермайди деган қавлга борди. Ва бу (қавл) Усмон розияллоҳу анҳудан –тўғри йўлдаги халифа- сақланиб қолган. Чунки унинг ақли йўқ. Ўзгага зарар берадиган сўзлари учун жазога тортилмайди. Талоқ унга ва ўзгасига зарар беради. Демак, талоғи (эътиборга) олинмайди. Чунки маст кишининг жазоси қамчи. Талоқнинг юз бериши унинг жазоси жумласидан эмас. Шунингдек, қул озод қилиши, савдо-сотиқ ва совға қилиш каби бошқа тасарруфотлари. Ва шунга ўхшашларнинг бари ботил. Иш ва феълларига келсак, батаҳқиқ, у сабабли жазога тортилади. Мастлиги унинг учун узр бўлмайди. На зинода, на ўғирликда, на қатл қилишда ва на бошқасида. Чунки инсон хоҳ оқил, хоҳ ақлсиз бўлсин қилмиши сабаб жазога тортилади. Мастлик гоҳида Аллоҳ ҳаром қилган мункар ишларга восита қилиб олинади. Гоҳида эса уни ҳужжат қилади. Натижада ушбу маъсиятларнинг ҳукмлари зое бўлади. Шунинг учун алм аҳли унинг қилмишлари сабаб жазога тортилишига ижоъ қилдилар. Сўзга келсак, тўғриси шуки, у сабабли жазога тортилмайди. Агар у мастлик сабаб ақлни йўқотганда талоқ қилгани маълум бўлса, батаҳқиқ, талоқ тушмайди. Шунингдек, мастлик ҳолатида қулини озод қилса ёки мастлик ҳолатида молини садақа қилса, батаҳқиқ, у(нинг сўзи) бу билан эътиборга олинмайди. Ёки молини сотса ёҳуд сотиб олса, хуллас ақлга боғлиқ бўлган жамийки тасарруфотлар юз бермайди ва баён қилганимиздек сўзга оид тасарруфотлари собит бўлмайди. Ана шу таяниладиган (қавл) ва қачон мастлиги собит бўлса талоғи юз бермайди дея фатво берамиз, талоқ пайтида ва унинг ақли йўқ вақт. У маст қилувчи эканлигини билмаган ҳолда ичимлик ичирилиши ёки унга мажбур қилиниши ёҳуд қасддан мажбурлик билан ичимлик ичирилиши билан гуноҳкор бўлмаган вақтда, батаҳқиқ, у гуноҳкор эмас ва бу ҳолатда талоғи юз бермайди. Чунки мастлиги қасддан эмаски, у билан жазога тортилса. Балки у мазлум ва алданган. Демак, барчасида талоғи рўй бермайди.\nАллоҳ устингиздан баракалар ёғдирсин. Аллоҳ сизни яхшилик билан мукофотласин.\nАллома Абдулазиз ибн Абдуллоҳ ибн Боз раҳимаҳуллоҳ\n“Шарҳ ал-Мумтиъ” (10/433)га қаралсин.\nХулуъ билан талоқ орасидаги фарқ 0756 1 143 12-23-2018 00:03\nЭрдан талоқ талаб қилиш 1235 1 3,188 07-28-2017 01:30\nУч талоқ ҳақида muhammad 6 15,641 01-14-2016 20:16\nСудда ажрашиш талоқ ҳисобланадими? rabinya Allaha 3 6,994 01-05-2016 17:16\nҒазаб устида талоқ қилиш rinat80_09 3 14,568 11-30-2015 04:06\nПосл. сообщение: Abu Uways\nТекущее время: 01-23-2019, 13:40 Работает на MyBB, © 2002-2019 MyBB Group. Theme by Justin S. Modified By Tavhid.com


20.05.2018 18:54 4 3534\nГадойтопмас бу жойда бир уюм одам ишлайди. Ҳа, бир гуруҳ эмас, бир уюм. Қонунсизлик, зўравон ожизни эзиши, ҳақини ейиши кундалик ҳол. Уларнинг орасида диндори бор, китобга муккасидан кетган китобхони бор, хушфеъли бор, алкаш ва хотинбози бор, аммо муҳит юқорида айтганимдай... Директор бир ойда хабар олади, қолган вақти салқин шаҳарда вақтини ўтказади, ишчиларидан қўлини ювган, лоқайд. Бир куни пиёниста жулдур ишчи директорга тик гапирди: «Сен бизнинг ҳақимизни еяпсан, ғамимизни эмас. Вазифангни бажармаяпсан. Кимсан ўзинг?» ва ҳоказо. Шунда бирданига соч-соқоли ўсиқ, оғзидан ароқ ҳиди анқийдиган, кийими жулдур ва кир, афт-ангори хароб ишчи барчанинг наздида қаҳрамон ва авлиёга айланди. Нимага? Унда ўрнак оладиган хислатнинг ўзи йўқ-ку.\nЮқоридаги «ибратли» ҳикояни 7-8 йилча олдин ўзимча ёзиб қўйгандим. Тўғри, нўноқроқ чиққан, аммо воқеа, ҳақиқатан, юз берган. Шу кунларда маънавият масаласида мустақил таҳлилчи Саид Абдулазиз Юсуповнинг ФФФ (футбол, фиеста, фаҳш) назарияси ифодаланган видеолавҳа тарқалдию, эски мавзу қалқиб чиқди: маънавият, ахлоқ, миллийлигимиз. Фейсбукда дарҳол Юсуповнинг устидан истеҳзо бошланиб кетди: нималар деяпти бу «эксперт», қайси жойда бунақа теория бор экан, ким ўйлаб топган? Ростини айтсам, йўқ жойдан «душман образи» ясаган таҳлилчининг гапига, дастлаб, менинг ҳам энсам қотди. Аммо доно гуглдан сўраганимда Португалия диктатори Антониу ди Салазар аҳолини бошқаришда уч Фга, яъни, Fado – мусиқа, футбол, Fatima – дин (баъзи ўринларда Fiesta – лаззат, ҳузур) суянганини айтди (1-манба , 2-манба). Бу диктаторнинг илмийликка даъво қилмайдиган образли фикри, бироқ тўлиқ бўлмаса-да, Юсуповнинг хулосасига озми-кўпми далил бўла олади.\nАммо бу пок тушунча бозорга солиниб савдога қўйилгани чатоқ, сиёсий мафкура қўлида қурол бўлгани ёмон. Охирги 10 йилликларда маънавият сўзи қўй ёғидек кишининг меъдасига тегди. Бежизга қўй ёғига қиёсламадим, қизиқчи айтганидек ҳар нарсага даво воситаси ўрнида ишлатила бошланди. «Қиз-жувонларимиз хорижда фоҳишахонани гуллатишяпти» – хулоса: уларнинг маънавияти паст; «Фалон жабрдийда чет эл радиосида ҳукуматни танқид қилибди» – хитоб: ватанфурушлик, қандай маънавиятсизлик; «Спортда келишилган ўйинлар авжида» – жавоб: маънавият ҳам қолмапти; «Фалон эстрада юлдузи эри билан ажрашибди» – танқид: маънавияти йўқ отарчилар ва ҳоказо. Менинг фикримча, бирор-бир амални жамият қабул қилишни истамаса, хон ҳазратлари даврида «бу қилғон ишинг пусулмончилиқда борми?”, қизил байроқ замонида «Товариш, это не по-коммунистически» дейилган бўлса, ҳозир «маънавиятимизга тўғри келмайди», дейилмоқда. Шакл ўзгарган, мазмун ўша. Ахир, аёллар хорижда фоҳишалик қилаётган бўлса, илдизини ишсизликдан қидириш; спортда келишилган ўйинлар урчиса, очиқ текшириш; жабрдийданинг арзига қулоқ, оғзига микрофон тутиш керак эмасми? Давлат ўз вазифасини бажармасдан айбни мавҳум «маънавият»га юклаб қўйиши нақадар осон ва хунук.\nМасаланинг яна бир тарафи бор. «Қутлуғ қон» романини ўқиганмисиз? Йўлчи ҳуқуқсиз, камбағал ва ночор йигит. У ўз ёғига қовурилаётганда Абдушукур исмли бир зиёли сабр ва ватан тараққиёти ҳақида беҳуда ваъз ўқийди. Йўлчи ижтимоий тенгсизлик, иқтисодий танг шароитнинг маҳсули. Унга нон керак, иш керак, адолат керак, бироқ зиёли унга насиҳатдан бўлагини беролмайди. Ўтмиш ва бугун ўртасидаги параллелга эътибор беринг. Бугун ҳам ижтимоий таъминот мақтангулик эмас; бой ва камбағал ўртасидаги фарқ жуда баланд; ишсизлик авж нуқтасига етганидан ёзда чекка қишлоқларда эркаклар деярли қолмайди; коррупция ва таниш-билишчилик томирларимизда қонимизга қўшилиб оқяпти; амалдорларимиз орттирган миллионлаб долларига (қонуний йўл билан бунча тополмайди) четда қасрлар қураётгани ҳеч кимга сир эмас; таълимда бир уюм муаммолар тўпланган; мажбурий меҳнат ва инсон ҳуқуқлари бўйича тез-тез танқидларга дуч келиб турамиз ва ҳоказо. Бу ҳолатда маънавият авом учун бир алдов экан, деб ўйлайсан, киши. Биз чўнтак қаппайтирайлик ва офшордаги сандиғимизни тўлдирайлик, аммо сизлар маънавиятли бўлинг, болакайлар, усиз ватан тараққиёти йўқ, сизга айтсам, эҳ, маънавият қандай яхши нарса-я... Бундай ҳолда маънавият тушунчаси омманинг қулоғига кирармиди? Маънавият тарғиботчисининг ноҳақликка исёни бўлмаса, гапини етказа олармиди? Мен маънавият тарғиботчиси саналган Маънавият маркази мажбурий меҳнат ёки қонунсизликнинг бирор кўринишига қарши чиққанини эшитмадим, Ёшлар иттифоқидан ҳам бундай ташаббус учратмадим, ваҳоланки ҳуқуқбузарлик ва таҳдидларнинг олдини олиш уларнинг белгиланган мақсадлари орасида бор. Аслида, улар қўлига қалам олиб жангга кириб кетишини таклиф қилаётганим йўқ, улар давлатдан молиялаштирилишини тушунаман, аммо одамларнинг дардини эшитмасангиз улар ҳам сизни эшитмайди-да.\nҲозир одамлар орасида журналистнинг ҳурмати ошиб қолди, айниқса долзарб ижтимоий мавзуда ёзувчи журналистларга оддий одамлар дилини очяпти, босар-тусарини билмай қолган раҳбарлар журналист деса сергак тортяпти. Яқин ўтмишимизда давлат нашрлари ёритолмаган ижтимоий ва сиёсий мавзуларни чет эл нашрлари кўтарар, мамлакатимизда уларнинг ҳуқуқ ҳимоячилари деб аталувчи ҳамкорлари бўларди, ҳозир маҳаллий журналистлар ҳам фаоллашиб қолди. Жамиятни самарали бошқариш ва фаровон келажакка элтиш учун фақат чиройли тарғибот эмас, холис ахборот ва қонун устунлиги зарурлигини айтмоқчиман. Акс ҳолда панду насиҳатдан мияси ғовлаган «маънавият»ли оломонни етиштирамиз холос.\nУшбу блогпост муаллифи Ўзбекистон блогерлари чемпионатида иштирок этмоқда. Мукофот жамғармаси 60 млн сўмдан ортиқ чемпионатга келиб тушган бошқа ижодий ишлар билан танишиш учун ушбу ҳаволага ўтинг.\nмаънавият Блогерлар чемпионати\nЖамият 12/04, 16:35\nИстеъмолчилар федерацияси Блогерлар чемпионати учун яна бир номинация жорий қилди\nЖамият 12/04, 23:23\nМубашшир Аҳмад, Музаффар Назаров ва Нигора Умарова Блогерлар чемпионатида ҳакамлик қилишади\nЖамият 23/05, 12:25\nҲаммага керак маънавият ёхуд «Нима(га) керак маънавият?»дан уққанларим


ОАВ: Комил Алламжоновнинг нега ишдан олингани маълум бўлди - Daryo\n16:51, 04.10.2018 123064\nОАВ: Комил Алламжоновнинг нега ишдан олингани маълум бўлди\nЎзбекистон Президенти администрацияси раҳбарининг ўринбосари — Президент матбуот котиби Комил Алламжонов 3 октябрь куни ҳар икки лавозимидан озод этилди. У давлат хизмати давомида соғлиғи ёмонлашгани туфайли ўз хоҳиши билан эгаллаб турган лавозимларидан озод этилишини сўраб, мурожаат қилган. Бу ҳақда Turon 24 хабар берди.\nКомил Алламжонов Президентнинг 27 августдаги фармони билан Президент администрацияси бошлиғи ўринбосари этиб тайинланган эди. Алламжонов Ўзбекистон Президентининг матбуот котиби ва Президент ижро аппарати бошлиғи ўринбосари лавозимида 2017 йилнинг декабридан бери ишлаб келаётган эди.\n34 ёшли Комилжон Алламжонов Ўзбекистон санъат ва маданият институти (2006 йил) ва Тошкент давлат иқтисодиёт университети (2010) битирувчиси. 2005–2013 йилларда Давлат солиқ қўмитаси ахборот хизматига раҳбарлик қилган, 2009–2013 йилларда қўмита матбуот котиби ҳам бўлган. У Avtotest автомактаби, «Солиқ-инфо» газетаси, бухгалтерлик фаолиятини автоматлаштириш бўйича «БЭМ» дастури ва бошқа лойиҳалар асосчиси ҳисобланади.\nАввалроқ, Ўзбекистон Президенти администрацияси раҳбари ўринбосари, Президент матбуот котиби Комил Алламжонов эгаллаб турган лавозимидан озод қилингани ҳақда хабар берган эдик\n15:20, 07.10.2020 128260\n23:11, 18.09.2020 96860\n13:23 Бугун 2338\n12:34, 23.10.2020 77516


Байден Путин ва Цзиньпинни иқлим ўзгаришлари бўйича ўтказиладиган саммитга чорлади - Zamin.uz\nБайден Путин ва Цзиньпинни иқлим ўзгаришлари бўйича ўтказиладиган саммитга чорлади\nАҚШ президенти Жо Байден Россия давлат раҳбари Владимир Путинни 22—23 апрель кунлари бўлиб ўтадиган ва 40 нафар дунё етакчиси иштирок этадиган иқлим ўзгаришларига бағишланган онлайн-форматдаги учрашувга таклиф қилди. Бу ҳақда «РИА Новости» хабар берди.\nБайден журналистлар билан суҳбатда иқлим ўзгаришлари муҳокама қилинадиган навбатдаги саммитга таклиф қилинганлар қаторида Россий президенти ва Хитой раҳбари ҳам борлигини маълум қилган. АҚШ президенти уларнинг ушбу таклифдан хабардорлиги, бироқ бу борада икки давлат раҳбарлари билан шахсан суҳбатлашмаганини айтган.\nОқ уй эълон қилган рўйхатга кўра, саммитга Россия, Хитой, Буюк Британия, Ҳиндистон, Туркия ва Япония давлатларининг раҳбарлари таклиф этилган.\nВашингтон онлайн трансляция қилинадиган саммитда иқлим ўзгаришлари бўйича жаҳон ҳамжамиятини қийнаётган, тезкор равишда ҳал этилиши тақозо қилинадиган муаммолар, иқтисодий тарафдан фойда келтириши мумкин бўлган ташаббуслар муҳокама қилинишини маълум қилган. “Замин” янгиликларини “Инстаграм”да кузатиб боринг\nЯнгиликлар » Дунё » Байден Путин ва Цзиньпинни иқлим ўзгаришлари бўйича ўтказиладиган саммитга чорлади


15:23 / 09.10.2016\nБоливия ва Бразилия терма жамоалари ўртасида ЖЧ-2018 саралаши доирасида кечган учрашувда Неймарга қасддан жароҳат етказиб, унинг юзини қонга белаган Ясмани Дук нега бундай қилганини изоҳлаб, бразилиялик футболчига маслаҳат берди.\n«Неймар дунёнинг энг яхши футболчиси бўлишни истаса, рақибни ҳурмат қилишни ўрганиши ва такаббурлигини бас қилиши керак. Менинг бурнимни синдиришганида бундан шикоят қилмагандим. Футбол – шундай тўқнашувлар рўй берадиган ўйин.\nМен вазиятни кўриб тургандим ва тўпни тўхтатишга ҳаракат қилдим. Неймар мени айланиб ўтмоқчи бўлганида уни тўхтатдим. Мен унинг юзига атайлабдан урганим йўқ эди. Афсуски, қўлим қаттиқ тегиб кетди», – дея футболчининг сўзларини келтирган Sport.es нашри.


14 апрел 2021, Тошкент вақти: 02:41\nЖондор тумани фермерлари май-июнь ойида “Қоракўлдон” ОАЖга топширган буғдойи пулини ололмаяпти.\nБухоро вилоят, Жондор тумани фермерлари май-июнь ойида “Қоракўлдон” ОАЖга топширган буғдойи пулини ҳануз ололмаган.\nБу ҳақда Озодликка шикоят қилган фермерларнинг айтишларича, корхонадан туширилган бир қисм пул ҳам уларнинг ихтиёрисиз кредит ҳисобига олиб қўйилмоқда.\n“Қоракўлдон” ОАЖ раҳбари буғдой пули тўлиқ берилмаганини тан олар экан, яқин кунлар ичида бу муаммо ҳал қилинишини айтди.\nЖондор туманидаги исми сир қолишини сўраган фермерлардан бирининг Озодликка айтишича, давлат корхонаси фермерларнинг буғдойини бозор нархидан икки баравар кам нархда сотиб олган бўлса ҳам, улар билан ҳисоб-китоб қилишни ортга сурмоқда:\nДавлат фермерларни қақшатиб ҳар кило буғдойни 1550 сўмдан сотиб олган эди. Ҳозир буғдойнинг бозордаги нархи 3500.\n“Туманда 300дан ортиқ ғаллачилик билан шуғулланадиган фермер хўжалиги бор. Буғдойимизни июнь ойида топширган эдик. Шу пайтгача “Қоракўлдон” ОАЖ фақат фермерларнинг давлатдан олган кредити қисмини тўлаб берди. Буғдойдан олинган соф даромадимизни эса тўламаяпти. Давлат фермерларни қақшатиб ҳар кило буғдойни 1550 сўмдан сотиб олган эди. Ҳозир буғдойнинг бозордаги нархи 3500. Ўша 1500 мингдан 15 фоиз НДС ҳам олади. Оқибатда фермерга 1317 сўм пул қоляпти. Лекин, ғирромлик қилиб шуни ҳам бермаяпти”.\nФермернинг айтишича, ундан арзон нархда сотиб олинган буғдойдан қилинган уннинг нархи ҳам ҳозир кўтарилиб кетган:\nБозорда кепакнинг нархи 2400 сўмга чиқди. Биз топширган буғдойнинг нархидан икки баравар қиммат.\n“Буни қаранг ҳозир бозорда кепакнинг нархи 2400 сўмга чиқди. Биз топширган буғдойнинг нархидан икки баравар қиммат. Дон комбинатлари монополия қилиб оляпти, унинг тепасида турган ташкилотлар, Вазирлар Маҳкамасигача, унга кўмакчи бўляпти. Бўлмаса, Вазирлар Маҳкамаси томонидан ўзимизда ишлаб чиқарилган бир қоп унни 125 минг сўмдан сотиш белгилаб қўйилган бўлса ҳам, булар кўчаларга унни олиб келиб қўрқмай 150 минг сўмдан сотяпти. Шу ҳам тортилиб қолгандан сўнг, яширинча 200 мингга сотиляпти. Бечора халқ индамайди, жимгина бориб олиб келяпти”.\n“Ражабов Улуғбек” фермер хўжалиги раҳбари, 68 яшар Тўхтагул Содиқованинг Озодликка айтишича, у ва оиласи давлатдан кредит олмай, ўз кучи билан буғдой етиштирган бўлса ҳам, лекин “Қоракўлдон” ҳосил пулидан 9 миллион сўмни кредитга ўтказиб юборган:\nМени шу гапларимни президентга етказинг, арзон нархда давлатга буғдой етиштириб берсаму, нега пулини ҳам ололмаяпман?\n- 20 тонна буғдойни 31 миллион сўмга давлатга сотдим. Кеча “Қоракўлдон”га борсам, 20 миллион сўм ташлаптию, уни 9 миллионини кредитга ўтказиб юборибди. Мен эса бу йил бир сўм ҳам кредит олмай ўзимнинг ҳисобимдан қилган эдим. Режанинг 25 фоизига икки ярим минг сўмдан берамиз деб алдаб, барча буғдойни олиб кетишди. Етти гектар буғдойимнинг ҳаммасини топширган эдим. Ўзимга бир кафт ҳам қолмаган. Энди шунинг пулини ҳам чўзиб юришибди. Бу ёқда яна буғдой экиш вақти келди, пулингиз бўлмаса солярка бермайди. Мени шу гапларимни президентга етказинг, арзон нархда давлатга буғдой етиштириб берсаму, нега пулини ҳам ололмаяпман?\n“Қоракўлдон” ОАЖ раҳбари Ботир Усмонов буғдой пули тўлиқ берилмаганини тан олар экан, яқин кунлар ичида бу муаммо ҳал қилинишини айтди:\n- Ҳозир кредит оформит қиляпмиз, насиб бўлса тўлаб берамиз.\nОзодликнинг “қанақа кредит” деган саволини Ботир Усмонов жавобсиз қолдириб, телефонини ўчириб қўйди.\nЖондор тумани ҳокимлигини ўзини таништирмаган мулозимларидан бирининг айтишича, “Қоракўлдон” ОАЖ фермерлардан 6 миллиард сўм қарзи бор:\n“Тунов куни ҳоким ўринбосарларидан бири билан гаплашганимда вилоят ҳокимига қарздорлик ҳақида хабар етказилган экан. Вилоят ҳокими бу ҳақда селектрда республикага айтибди. Аммо ҳозирча пул йўқ экан, сабр қилиб туриларкан”.\nОзодлик 7 июль куни эълон қилган мақоласида президентнинг 6 мартдаги қарорида 2020 йил ҳосилидан давлат харидлари доирасида тузилган контрактация шартномалари миқдорини ҳар бир ғалла етиштирувчи учун 25 фоизга камайтириш, ана шу 25 фоизни эркин нархда фермердан сотиб олиш назарда тутилган ҳолат ҳам бажарилмагани, “Қоракўлдон” ОАЖ буғдойни 100 фоиз давлат нархида сотиб олгани ҳақида хабар берган эди.


Ҳиндистон молия маркази бўлмиш Мумбайдаги энг гўзал меҳмонхоналардан бири Тож Маҳал террор ҳужумларидан сўнг ярим харобага айланди.\nМумбайдаги қатор меҳмонхона ва кафеларга ҳужум амалга оширилган 27 ноябр кунининг эртасигаёқ маҳаллий матбуотда бу жиноят “исломий жанггарилар иши” дейилган хабар ёйилди ва бу ҳужум учун масъулиятни ўзини “Деккан Мужоҳиддин”деб атаган номажлум исломий гуруҳ ўз зиммасига олди.\nГуруҳнинг Ҳиндистондаги телеканаллардан бирига қўнғироқ қилган икки аъзоси бу ҳужумларни ҳукуматнинг мусулмонларга нисбатан адолатсизлигига жавоб тариқасида изоҳлади. Баёнотларда Кашмир минтақасида ҳинд армияси амалга оширган қирғинлар тилга олинди.\nАлбатта, шу кунларда халқаро ахборот воситаларида турли шарҳловчилару, сиёсатчилар оғзидан Мумбайдаги портлаш муносабатлари эндигина барқарорлаша бошлаган Ҳиндистон ва Покистонни яна жиққа-мушт қилиш учун атайлаб уюштирилган¸ мазмунидаги деярли якдил хулосалар янграмоқда.\nАммо разм солинса, иккита меҳмонхона, вокзал, яҳудийлар маркази ва яна бир нечта нуқталарга ҳужум қилган 10 террорчи, Ҳиндистон расмий таъкидича¸ Лашкари Тоййиба номли гуруҳ, яъни исломий жанггариларнинг иши бўлиб чиқаяпти ва ҳинд расмийлари, ҳужумлар чоғида қўлга олинган ягона жанггари буни тасдиқловчи кўрсатма берганини маълум қилди.\nАлбатта, бу ҳали дастлабки тахмин ва бу бўйича ҳали тергов-суриштирув ишларининг якуний натижаси жамоатчиликка маълум қилинар. Лекин, бу сўнгги вақтларда “исломий жанггарилар ҳужуми” дейилган сарлавҳа остида тақдим қилинаётган юзлаб воқеалардан¸ энг аянчлисидир.\nХўш, юзлаб, минглаб инсонлар ҳаётига зомин бўлаётган бундай ҳужумларни уюштираётган “исломий жанггарилар” аслида кимлар? Уларнинг мақсади нима ва мусулмонларга нисбатан адолатли бўлишни талаб қиламиз, дейилган даъво остида ҳужум қилаётганлар ҳақида мусулмонларнинг фикрлари қандай?\nДастлаб, “Мумбайни ким портлатди?” деган саволга Фарғона водийсида истиқомат қиладиган баъзи тингловчиларимиз билдирган фикрлар билан таништирамиз. Табиийки, суҳбатдошларимизнинг аксарияти мусулмонлардир.\n- Менинг ëшим 56да. Бу ерда ва бошқа ерларда портлатиш бўйича менинг фикрим – экстремистлар портлатди. Давлатнинг ўзи атайин уюштириши ҳам мумкин. Бу ерда давлат сиëсати ўзича яшириши мумкин.\n- Менинг ëшим 28да. Хусусий иш қиламан. Мумбайда содир бўлган воқеаларни телевизорда кўрдим. Ҳақиқий мусулмонлар бунақа иш қилмайди. Улар мусулмонларни ëмон кўрсатиш учун ҳаракат қилаяпти-да. Лекин бу давлатнинг сиëсати бўлиши ҳам мумкин. Мен мусулмонлар қилди¸ деб ўйламайман.\n- Менинг ëшим 50да. Бир нарса дейишим қийин. Ниқоб остида бошқа ишни қилиб¸ масалан мен бирор ишни қилиб¸ сенга тўнкаб қўйсам сендан кўришади-да. Ҳақиқатнинг тагига етиш учун сиëсатга кўпроқ қараш керак эмас.\n- Мен нафақахўрман. Бу халқнинг иши эмас. Бу пул олиб элнинг тинчлигини бузадиган¸ халққа¸ давлатга зиëн етказадиганларнинг фикри¸ мақсади. Улар бу ишларни пул билан қилаяпти. Уларга пул керак. Уларга давлат¸ халқ керак эмас.\n- Менинг ëшим 43да. Сураткашлик билан шуғулланаман. Телевизорда террористлар деган маълумотни эшитдик. Уларнинг ҳаммасини яксон қилишибди. Энди ҳозирги сиëсатда яхши одамни ëмон¸ ëмон одамни яхши қилиб юбориш мумкин.\nМенинг фикримча¸ бу нарсани ҳар хил шартлар қўядиган гуруҳлар қилиши мумкин. Маълумот бўйича Кашмир штатидаги террористлар қилди дейишди. Мен бунга бир нарса дея олмайман. Ҳозирги маълумотлар йўқ одамни бор¸ бор одамни йўқ қилиб қўяди.\nЖавоблардан эшитганингиздек, ҳайдовчилик, косибчилик, устачилик, сураткашлик каби ҳунар билан банд бўлган оддий мусулмонлар орасида ҳужумчилар асл мусулмон эмас, агар мусулмонман деётган бўлса ҳам, мусулмон ниқоби остида пулга сотилган одамлар бўлиши мумкин демоқдалар.\nЛекин яна бир тоифа мусулмонлар “ақлинг етмаган ишга аралашма” қабилида иш тутиб, сиёсатдан, яъни шу тариқа шовқин-сурондан ҳоли тарзда ҳаёт кечиришни афзал кўрмоқда. Бошқача айтганда, Мумбайни портлаган мусулмонми ёки йўқ — бунинг уларга аҳамияти йўқ.\n“Мумбайдаги ҳужумларни ким амалга оширди?” деган савол билан ўзбек зиёлиларига ҳам мурожаат қилдик.\nҲожи Абдулла Зуҳур, тожикистонлик шоир, 46 ёшда. У Мумбай портлашларини уюштирганлар мусулмонлар эмас, уларнинг аслида кимлигини аниқлаш зарур, деган фикрда.\n- Биринчи қилинган гумон исломчилар ва террорчилар деб айтишди. Умуман ислом террорчилари деб айблашди. Улар текшириб¸ аниқлаб кейин хулоса чиқаришлари керак эди. Лекин афсуски ундай бўлмади.\nМенинг фикримча¸ улар мусулмон террорчилари эмас. Мусулмоннинг ўзи террорчи эмас. Буларни текшириб¸ аниқлаб кейин дунë халқларига айтиш керак.\nАввал 11 сентябрда Ню Йоркда уюштирилган портлашларни ким қилганини аниқлашсин. Неча йил бўлди? Ҳозиргача ким қилгани¸ қайси гуруҳ қилгани аниқ эмас. Бу ҳам худди шундай бир нарса¸ дейди ҳожи Абдулла Зуҳур.\nЭндиги суҳбатдошимиз ўзбекистонлик журналист Нўъмонжон Фахриддинов, 60 ёшда. Унинг фикрича, террорчилик ҳужумини содир этганларга нисбатан уларнинг бирор динга мансублигини илова қилиб гапириш мумкин эмас.\n- Энг аввало бу мусулмон кишининг ақлига ҳам¸ фикрига ҳам тўғри келмайди. Бу ишни мусулмонлар амалга оширганми ëки диний мазҳаблар вакиллари амалга оширганми бу аҳамиятга эга эмас. Уларни мусулмон ҳам¸ насроний ҳам¸ буддист ҳам дея олмаймиз. Чунки улар инсон эмас.\nЭндиги суҳбатдошимиз ўзбекистонлик фермер, Бегали Ашурматов, 65 ёшда. У “мусулмонга тегмасанг, у сенга тегмайди”, деган фикрда экан.\n- Ўзи аслида мусулмонлар бир ерни вайрон қилишга¸ бузишга қўл урмайдиган халқ. Мусулмонга¸ ўзингиз биласиз¸ тегмасангиз тегинмайди. Мусулмонларнинг ҳозир дунëни қамраб олиш учун ҳаракат қилаëтган жойи йўқ.\nБир-иккита давлатлар кимларгадир озгина пул бериб уюштираëтган¸ бир амаллаб уруш чиқариб шу ерга ўзининг одамини киргизиб олиш ниятида қилаëтган бўлса керак. Мусулмонларнинг бирикиб кетишининг олдини олиш учун ташқаридан туриб қилинаëтган ишлар бўлиши ҳам мумкин.\nНавбатдаги суҳбатдошимиз, ўқитувчи Абдурасул Мамадалиев, 55 ёшда. У гапини “Ислом террорчилари” деган иборани тафтиш қилиш билан бошлади.\n- Ислом билан терроризм деган сўз тамоман бегона сўзлар. Бу сўзларни минг бир-бирига ëпиштирган билан ëпишмайди ахир. Ислом ҳақиқий маънодаги Ислом. Энди Исломни ким қанақа тушунади бу ўзининг тушунчаси.\nЖиноят оламида ҳар хил сабаблар билан ҳар хил жиноятлар рўй бериши мумкин. Ҳамма нарсани Исломга боғлаш бу Ислом душманлари бўлади. Ҳақиқий кофирлар бўлади. Исломга нисбатан туҳмат қилиш оғир гуноҳ бу.\nЎзбекистондаги ўша ҳукуматга қарши¸ лавозимга қарши бўлган ëки бўлмасам ўзининг шахсий мақсадлари билан турли хил қўпорувчилик ишларини олиб бораëтган одамларнинг ишларини ҳам Исломга тўнкаб¸ ҳақиқий мусулмонларнинг юзини қаро қилишаяпти.\nЭнди кимнинг қандай мусулмон эканлигини Худо билади. Ўша турмага ташланган одамларнинг ичида ҳам бегуноҳ одамлар кўп бўлиши мумкин.\nЭшитганингиздек, зиёли мусулмонларнинг фикрлари ҳам оддий ҳунармандлар фикри билан деярли бир хил. “Деккан мужоҳиддин”, “Лашкари Тоййиба”, “Ал-Қоида” каби террорчи гуруҳлар ҳақида ҳам бу суҳбатдошларимизнинг деярли ҳаммаси бу асл мусулмоннинг иши эмас, бу ёки мусулмон ниқоби остидаги фитначилар ё мусулмон бўлса ҳам пулга сотилган кимсаларнинг иши, мазмунида жавоб бердилар.\nАслида бу хулоса, албатта, янгилик эмас. Аммо, мазкур сўровни тингловчиларимиз бўлган мусулмонларнинг эътиборини яна бир карра “Ислом жанггарилари” номи остида амалга оширилаётган хуружларга қаратиш мақсадида ўтказдик.\nШубҳасиз, энди бу борада Ислом уламоларига ҳам қулоқ тутиш ўринли бўлар эди. Эшиттиришимизнинг домий иштирокчиси Обид қори Назаров бошқа тингловчиларга берган саволларимизга жавоб берди ва умуман, “халқаро терроризмга қарши кураш” номи остида бораётган жараёнга ўз муносабатини билдирди.\nОбид қори Назаров: Бисмиллаҳир роҳманир роҳийм. Энди бундай воқеаларга билдирилаëтган фикрлар ҳар хил бўлиши табиий. Лекин қайси бири тўғри эканини айтиш ҳам қийин. Ҳар хил сабаблар бўлиши мумкин.\nБиринчиси¸ бу махфий хизматларнинг қилаëтган томошаси¸ уюштираëтган нарсаси бўлиши мумкин. Фитна деганда шуни тушуниш керак. Яъни зоҳиран бошқача¸ ботинан бошқача бўлган нарсани фитна дейилади. Мусулмонларни ëмон кўрсатиш учун махфий хизматлар бунақа ишларни қилишади.\nШундай ишни қиладиганларнинг иккинчи бир гуруҳи зулмга зулм билан жавоб бераëтганлар¸ қонуний¸ тинч йўл билан жавоб қайтаришга кучи етмайдиган ëки қонуний йўллар билан ҳаракат қилишнинг фойдаси йўқ деб биладиган хато тушунчали кишиларнинг қилаëтган ҳаракати бўлиши мумкин.\nБунинг ëнига яна учинчи гуруҳ қилиб қўшадиган бўлсак¸ алданган¸ аламзада бўлиб қолган ëки қайсидир бир гуруҳга сотилган¸ алданган одамларнинг қилган иши бўлиши мумкин.\nОзодлик: Мумбай портлашларига алоқадорликда кўрилаëтган “Деккан мужоҳиддин”¸ “Лашкари Тоййиба”¸ “Ал-Қоида” гуруҳларини қайси тоифага киритиш мумкин?\nОбид қори Назаров: Энди бу гуруҳларни биз яхши билмаймизку. Уларнинг тартиб-қоидалари¸ низомлари билан яқиндан таниш бўлган ҳолда¸ уларга баҳо бериш мумкин.\nЛекин баъзиларнинг кузатиши бўйича айтишадики¸ “Шундай гуруҳларнинг ўзи асли йўқ бўлади. Улар фақат интернетда мавжуд бўлади. Бу гуруҳларни махфий хизматларнинг ўзи ўйлаб топади ва керак бўлса ўзи тузади. Ўзлари уюштириб “Мана¸ фалон гуруҳ бўйнига олди” деб эълон қилади”.\nБаъзи ҳақиқатан шундай террор йўлига ëки қуролли кураш йўлига кирадиган гуруҳлар фақат мусулмонларнинг ичида эмас. Улар ҳамма тоифаларда бўлиши мумкин. Шиорда¸ сиëсатда қанақа чиройли гапларни гапирадилар. Аммо амалга келганда бир неча хил стандартлар қўллайдилар.\nАгар стандарт ичкарига ҳам¸ ташқарига ҳам бир хил бўлса¸ бир хил меъëр бўладиган бўлса ëки динларга нисбатан ҳам бир хил муносабат бўладиган бўлса¸ мана шундай зўравонликлар камаяди¸ валлоҳу алам.\nОзодлик: Ривожланган қудратли давлатлар ўзлари гапираëтган қадриятлар мазмуни нималигини билади. Лекин била туриб¸ шу қадриятларга амал қилмайди. Амал қилмаслигининг энг кўп такрорланадиган сабабларидан бири¸ масалан¸ қурол-яроғ масаласи тилга олинади. Яъни қурол-яроғ ишлаб чиқарадиган давлатларга уни сарфлайдиган майдон ҳам керак деган маънода.\nОбид қори Назаров: Бу ҳам мураккаб масала. Ҳақиқатан қўшилмаслик сиëсатини олиб борадиган¸ тинчлик ҳақида куйлайдиган лекин шу билан бир қаторда қурол ишлаб чиқариб сотадиган¸ ҳарбий ҳаракатлардан фойда оладиган гуруҳлар бор.\nЭнди бу инсонийликка бориб тақалади. Бу ерда энди ҳаммадан динни талаб қила олмайсизку. Ҳаммадан исломий қадриятни талаб қила олмайсиз.\nУ хоҳ мусулмон бўлсин¸ хоҳ бошқа бўлсин инсонлар ўртасида умумий меъëрлар бор. Шу меъëрлар билан безанган яхши тарбияли раҳбар давлат бошлиғи бўладиган бўлса¸ анча-мунча зўравонликларнинг олди олинган бўлади.


Нега менинг гул қизларим гул кўтариб чиқиши керак? – Тошқулов талабаларнинг оғриқли муаммосини йўқотмоқчи — Sof.uz\nЖАҲОН 117,476,398 92,981,853 2,606,051\nНега менинг гул қизларим гул кўтариб чиқиши керак? – Тошқулов талабаларнинг оғриқли муаммосини йўқотмоқчи\n9.02 20:23 485 Ўзбекистон\nИжтимоий тармоқларда Тошкент шаҳар ҳокими Жаҳонгир Ортиқхўжаевнинг Олий ва ўрта махсус таълим вазирига пойтахтга келадиган олий мартабали меҳмонларни кутиб олишда амалий ёрдам беришни сўраб ёўллаган расмий хатининг намунаси тарқалди. Унда меҳмонларга гул тутқазадиган талаба қизларнинг рўйхати ва суратларини 5 февралгача етказиш сўралган.\nКейинроқ Олий ва ўрта махсус таълим вазири ўринбосари Юсуф Абсоатов номидан пойтахтдаги ОТМ ректорларига хорижлик меҳмонларни кутиб олиш ва кузатишда гулдаста тақдим этишлари учун талаба қизлар рўйхатини 5 февралгача тақдим қилишларини сўраб йўллаган хати намунаси тарқалди. Ушбу ҳолат жамоатчиликнинг кенг муҳокамасига сабаб бўлди.\nХорижий ва маҳаллий меҳмонларни кутиб олишда талаба қизлардан фойдаланиш аллақачон ёзилмаган қоидага айланган. Олий ва ўрта махсус таълим вазири Абдуқодир Тошқулов ўринбосарининг ОТМ ректорларига йўллаган хатига муносабат билдириб, талабадан фон учун фойдаланиш масаласига ҳам тўхталиб ўтди.\n“Ўринбосаримиз ҳам катта хатога йўл қўйган. Энг ёмон кўрганим шу, хориждаги меҳмонларни кутиб олиш (фон) учун нега менинг гул қизларим гул кўтариб чиқиши керак? У ерга ҳам ўз фарзандингизни қўйиб кўринг. Бу бўйича алоҳида буйруқ қиламиз. Буни мажбурий меҳнатга тенглаштирамиз. Бу – мажбурий меҳнатнинг бир кўриниши. Яъни у қизлар хоҳлаб бораётгани йўқ. Совуқда, дарсдан чиқиб, тўгаракка бориш керак бўлган вақт ёки дам олиш вақти адрас кўйлакни кийиб гул кўтариб бориш қайси қизга ёқади? Бўлмаган нарса у. Таржимон бўлса тушунаман, туризмда ўқиса тушунаман”, деган вазир ҳолатга ўз муносабатини билдириб.\nСтадионни тўлдириш учун ҳам талаба, фон учун ҳам талаба, фестивал бўлса ҳам талаба... Ҳамма жой ҳуқуқий қолипга тушиши шарт. Талаба ўқиши керак. Керак бўлса тўйиб ухлаши керак, талабанинг шахсий ҳаётига аралашишга ҳаққимиз йўқ”, деган вазир.\n6.03 09:20 3269\n6.03 11:22 2361\n5.03 18:54 2208\n6.03 22:25 2152\n6.03 22:39 1132\nТошкентда “Nexia” ва “Isuzu” автомобиллари иштирокида ЙТҲ содир бўлди\n13:29 16 Жамият\nПойтахтда икки "Сobalt" тўқнашуви оқибатида бири ағдарилиб кетди\nБугун, 11:46 11 Жамият\n“Барселона”нинг янги президенти сайланди\nБугун, 11:37 39 Спорт\nЎзбекистонда 2 ойда 300 га яқин одам ЙТҲ натижасида ҳалок бўлди\nБугун, 11:33 12 Ўзбекистон\nЮртимизда яна бир янги масжид очилди\nБугун, 10:57 138 Ўзбекистон\nОлмазор туманида автобус иштирокида содир бўлган ЙТҲ юзасидан маълумот\nБугун, 09:17 261 Жамият


Мамлакатимизда халқ билан мулоқотнинг янги самарали усул ва шаклларини жорий қилишга алоҳида эътибор қаратилмоқда. Ўзбекистон Республикаси Президентининг Халқ қабулхоналари томонидан жойларда ўтказилаётган сайёр қабуллар бу фикрнинг амалдаги инъикоси бўлаётир.\nЎзбекистон Республикаси Президенти девонининг Жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати ҳамда Ўзбекистон Республикаси Президентининг Халқ қабулхоналари томонидан пойтахт туманларида сайёр қабуллар ўтказилмоқда.\nТошкент темир йўл муҳандислари институтида 6 апрель куни Тошкент шаҳрининг Бектемир, Миробод, Яшнобод туманлари аҳолисидан Президентимизнинг Виртуал қабулхонаси ва Халқ қабулхоналарига келиб тушган мурожаатлар атрофлича кўриб чиқилди.\nСайёр қабулда Ўзбекистон Республикаси Олий суди, Олий хўжалик суди, Марказий банк, Бош прокуратура, Ички ишлар, Фавқулодда вазиятлар, Олий ва ўрта махсус таълим, Халқ таълими, Соғлиқни сақлаш, Мудофаа, Молия, Меҳнат, Адлия вазирликлари, давлат қўмиталари раҳбарлари, Тошкент шаҳар, Бектемир, Миробод ва Яшнобод туманлари ҳокимликлари масъул ходимлари томонидан фуқаролар ва тадбиркорлар мурожаатлари кўриб чиқилди.\nТадбирда ҳеч бир мурожаат эътибордан четда қолмаслиги, уларнинг ижросини таъминлашга давлат идоралари раҳбарлари шахсан жавобгар экани таъкидланди.\nЖорий йилнинг 5 апрель кунига қадар давлатимиз раҳбарининг Виртуал қабулхонасига Бектемир, Миробод ва Яшнобод туманлари аҳолисидан 27 минг 700 га яқин мурожаат тушган. Уларнинг қарийб 89 фоизи кўриб чиқилган, қолганлари ижрода.\nМурожаатларни ўрганиш фуқароларнинг асосий қисмини (қарийб 20 фоизи) уй-жой қуриш, ер ажратиш ва таъмирлашга оид масалалар ташвишга солаётганини кўрсатди. Яшнобод туманининг Уйсозлар маҳалласида истиқомат қилаётган Сайфулло Ботиров ҳам шундай арз билан келганлардан бири.\n– Оиламиз катта, – дейди С.Ботиров. – Ота-онам, мен оилам, бунинг устига укамни ҳам уйлантириш тараддудидамиз. Лекин икки хонали квартирада шунча одам қандай қилиб яшаши мумкин?! Шу боис сайёр қабулга келиб, арзимни баён қилдим. Тошкент шаҳар ҳокимлиги масъуллари мурожаатимни кўриб чиқиб, Сергели туманида қурилаётган арзон уй-жойга ариза беришни таклиф этди. Уйлар ипотека кредити асосида тақдим этилиши менга жуда манзур бўлди.\nИнститут биносининг сайёр қабул учун ажратилган хоналари гавжум. Энг муҳими, одамларни кўпдан бери ўйлантириб келаётган муаммолар шу жойнинг ўзида ҳал этилмоқда, таклиф ва тавсиялар берилмоқда. Бектемирлик Хайринисо Алюшина наинки ўзи учун, балки маҳалла-кўй учун ҳам долзарб масалага ечим излаб келганлардан бири.\n– Маҳалламизда уч мингдан зиёд аҳоли истиқомат қилади, – дейди Хайринисо ая. – Иккита мактаб, иккита боғча фаолият кўрсатади. Лекин маҳалла марказидаги чорраҳа тартибга солинмагани оқибатида ҳайдовчилар ҳам, пиёдалар ҳам ҳаракатланишда қийналади. Шунинг учун ушбу чорраҳага светофор ўрнатишларини сўраб мурожаат этгандим, туман ички ишлар идораси мутасаддилари уни қаноатлантиришга ваъда берди.\n– Мурожаатлар таҳлили асосида қайси соҳаларда ечимини кутаётган муаммолар борлиги аён бўлмоқда, – дейди Ўзбекистон Республикаси Президентининг Бектемир туманидаги Халқ қабулхонаси мудири Зуфар Маҳмудов. – Президентимизнинг Бектемир туманидаги Халқ қабулхонасига шу кунга қадар аҳолидан 2 минг 860 дан ортиқ мурожаат келиб тушди. Туман ҳокимлигида ўтказилаётган йиғилишларда уларни ҳал этиш масаласига эътибор кучайтирилмоқда. Шу билан бирга, бу муаммоларни юзага келтираётган сабабларни ҳам ўрганмоқдамиз. Бугунги сайёр қабул давомида турли соҳалар мутахассислари томонидан одамларни ўйлантираётган долзарб мавзулар юзасидан аҳолига тушунтиришлар берилди.


Ёшлар ва ОАВ » Хатирчи туман хокимлиги\nХатирчи туман хокимлиги » Янгиликлар » Ёшлар ва ОАВ\nЁшлар ва ОАВ\nРеспубликамизда ёшларга жуда катта имкониятлар яратиб берилмоқда. Илм олиш дейсизми, касб-ҳунар ўрганиш ёки тадбиркорлик, хуллас улар учун барча шарт-шароитлар муҳайё. Бу эътибордан ёшлар ҳам, ота-оналар ҳам хурсанд. Чунки ёшларни илмли, маърифатли бўлиб камолга етиши ота-онанинг эзгу орзўси.\nКелинг, шу ўринда масалага бироз ойдинлик киритайлик. Ёшларни билимли, ўқимишли бўлиб камолга етишида нафақат муаллимнинг балки ота-онанинг ҳам ўрни беқиёс эканлигини яширмаслик керак. Ота-она фарзандининг ўқимишли бўлиши учун пойдевор бўладиган даражада маърифатли бўлиши зарур. Ана шундай заруратга муҳтож ота-оналарга кунига 20 дақиқа газета- журнал ўқишни маслаҳат беришмоқда, мутахассислар.\nХалқимизда: “Қуш уясида кўрганини қилади”, деган мақол бор. Бу мақолни мисол тариқасида келтиришдан мақсад ота-она қўлидаги газеталарни фарзанд ҳам ҳеч бўлмаганда бир варақлаб чиқади, ундан нимадир олади, баҳраманд бўлади. Шу ўринда бир ҳакли савол туғилади. Фарзандлар қандай ОАВ, китобларни ўқишмоқда? Улар ўқиётган нашрларнинг савияси оила аталмиш қўрғоннинг мустаҳкамланишига, ота-она ва Ватан олдида бурчли эканлигига, фарзанд сифатида ўзининг эртанги куни, камоли ҳақида бироз бўлсада ўйлашга ундай оляптими? Муқовасидаги чиройли суратларига ёки олди-қочди фикрларига берилиб қолмаяптими?\nАфсуски, бугунги кунда тенгдошларим қўлида “Халқ сўзи”, “Маърифат”, “Дўстлик байроғи” каби халқимиз севиб мутолаа қиладиган нашрларни эмас, аксинча “сариқ матбуот”, деб ном олган баъзи журналларни кўряпмиз.\nОта-боболаримиз инсон ҳаётини бир дарахтга тенглайди. Шундай экан ота-оналаримиз дарахтнинг япроғига эмас, илдизининг мустаҳкамлигига эътиборни қаратсалар яхши бўлармиди. Чунки япроқлар ўткинчи ҳою- хаваслар мисол озгина совўқда тўкилиб кетади.\nМуаллиф:info, Кушилган сана: 22.06.2018, Кўрилган: 221 Чоп этиш


20:54 / 11.02.2017\nРоссия президенти Владимир Путин февраль ойи охирларида Марказий Осиё мамлакатлари бўйлаб хорижий сафарини амалга оширади. У Тожикистон ва Қирғизистонга, ва эҳтимол, Қозоғистон ва Ўзбекистонга ҳам ташриф буюради.\nБолтиқбўйи давлатларига АҚШ армиясининг қатор бўлинмалари ва ҳарбий техникалари жойлаштирилмоқда. Жумладан 6 февраль куни АҚШ армиясининг зирхлитанк полки биринчи батальонининг пиёда ротаси оғир техникалари Эстонияга етиб келди. Айнан шу куни АҚШ армияси 3-бригадасининг оғир зирҳли техника ротасининг 220 дан кўпроқ ҳарбийси Латвияга етиб келди. 10 февраль куни эса АҚШ қўшинларининг ўнта танки, бешта пиёдалар жанговар машинаси, йўлтанламаслар ва юк транспортлари Литвага етказилди.\nАҚШ президенти Дональд Трамп НАТО бош котиби Йенс Столтенберг билан ўтказган телефон орқали мулоқотидан сўнг, ташкилот давлат раҳбарлари учрашувида иштирок этишга розилик билдирди.\nЯпония бош вазири Синдзо Абэ Москва билан ҳамкорликда Иккинчи жаҳон урушидан сўнг мамлакатлар муносабатларида сақланиб қолган муаммоларга барҳам беришни режалаштирмоқда.\nБМТ бош котиби Антониу Гутерришнинг баёнот беришича, сўнгги вақтларда ИШИД террорчилик гуруҳига қарши кураш ижобий самара бера бошлаган. Аммо, унинг терактлар содир этиш эҳтимоли юқори бўлиб қолмоқда.\nАҚШ президенти Дональд Трамп ва Туркия президенти Ражаб Тоййиб Эрдўған биринчи марта телефон орқали суҳбатлашишди.\nВашингтон Жануби-Хитой денгизидаги баҳсли ороллар ҳақидаги баёнотларидан сўнг Иккинчи жаҳон уруши тарихини ёдга олиши керак. Хитой ташқи ишлар вазирлиги раҳбари Ван И шундай баёнот билан чиқди.\nСуриянинг Ал-Боб шаҳри яқинида Россия Ҳарбий Космик кучлари самолёти берган авиазарба оқибатида туркиялик ҳарбийлар ҳалок бўлди. Туркия Қуролли кучлари Бош штаби маълум қилишича, россиялик ҳарбийлар ҳодиса рўй беришидан бир кун олдин Суриядаги туркиялик ҳарбийлар қайси нуқтада бўлгани ҳақида хабардор қилинган. Россия президенти Владимир Путин Эрдўғандан турк аскарлари ўлими учун узр сўради.\nАҚШ Minuteman III қитъалараро баллистик ракетасининг янги парвозини амалга оширди. Маршалл оролларидаги полигон томон учирилган ракета 6,8 минг км га яқин йўл босиб ўтган.\nСурия президенти Башар Асад АҚШнинг янги президенти Дональд Трампнинг маъмурияти билан ҳамкорлик қилишга тайёрлигини маълум қилган. Унинг шартлари...\nҚўшма Штатлар ҳукумати Шимолий Кореяга гуманитар ёрдам кўрсатишга қарор қилди. Бу мамлакатда ўтган йилги кучли сув тошқинлари сабабли рўй берган.\nАҚШ Миллий хавфсизлик агентлиги ва МРБ собиқ ходими Эдвард Сноуден Россия уни АҚШга топшириш масаласини муҳокама қилаётганига доир хабарларга ўз муносабатини билдирди.\nЭски автомобиллар харидорларни нафақат ўз услуби ва тарихи билан жалб этади, балки сармоя киритишнинг энг ишончли усулларидан бири экани билан ҳам эътиборга лойиқдир. АҚШнинг Аризона штати Скоттсдейли шаҳрида бўлиб ўтган коллекция автомобиллари ким ошди савдоси дунёнинг 30 мамлакатидан келган бой меҳмонларни бир жойга тўплади. Энг яхши классик автомобилларнинг топ-10лиги.\nSamsung компанияси иккига букланувчи смартфонга янги патент олди. Қурилма ошиқ-мошиқли конструкцияга эга.\nРоссиялик муҳандис Максим Ляшко маҳаллий бозордаги вазиятни ўзгартиришга қарор қилди ва нисбатан арзон, сифатли бионик қўл прототипини яратди.


Талабаликка тавсия этилган абитуриент биринчи йўналишда супер-контрактда ўқий оладими?- Kruz.uz\nТалабаликка тавсия этилган абитуриент биринчи йўналишда супер-контрактда ўқий оладими?\n18:47, 27.09.2019 528 0 Жамият\nШунингдек, ҳозир супер-контракт бўйича яна бир кичик тушунмовчилик бўлмоқда. Яъни айтайлик биринчи йўналишдан йиқилиб, лекин иккинчи йўналишга кирган абитуриентлар ўзлари кирган йўналишда ўқишни рад қилса, биринчи йўналишда супер-контрактда ўқий оладими?\nБу ҳақида илгари ҳам каналим орқали ўз муносабатимни билдирганман, яъни менинг шахсий фикримча, ўқий олиши керак. Сабаби улар биринчи йўналишга етарли балл тўплай олмаган. Супер-контракт қоидаси эса айнан шундай - абитуриент ўзи йиқилган йўналишга қўшимчада ўқиши мумкин. Мантиқан олиб қараганда ҳам, биринчи ёки иккинчи йўналишдан йиқилган бўлса, ўзи йиқилган йўналишда супер-контрактда ўқишига тўсқинлик қилмаслик керак.\nАмалдаги ҳужжатларда ушбу масалага конкрет ечим берилмаган. Шу сабабли мутасаддилар мазкур масалага тез орада расмий тушунтириш беришса мақсадга мувофиқ бўлар эди. Бу расмий тушунтириш қанча тез бўлса шунча яхши. Кейин кеч бўлади.\n???? @xushnudbek ????\n23:33, 30.06.2020 1983\n23:32, 27.06.2020 1385\n10:32, 22.06.2020 2115\n18:57, 16.06.2020 4222\nбалиқ Энг арзон гўшт “Кемалар қабристони” Куанишбек Шарипов Қорақалпоғистон кўчаси киноижодкорлар сайёҳлик ўринлари солиқ инспекцияси Пекин О.Назарбеков\n13:23, 08.07.2020 3557